title: CamelCase

text: Esimerkiksi kahden luvun tulon laskeva funktio voitaisiin nimetä LaskeLukujenTulo. Toinen mahdollinen tapa olisi korvata välilyönnit alaviivoin, tällöin nimeksi tulisi laske_lukujen_tulo. CamelCase-tyyppistä nimeämiskäytäntöä suositaan esimerkiksi C++:ssa ja Javassa sekä joissakin muissa ohjelmointikielissä. Ensimmäinen sana voidaan kirjoittaa joko pienellä tai isolla alkukirjaimella, tämä riippuu valitusta käytännöstä tai sen voi määritellä käytetty tyyliohje tai laatukäsikirja, joka määrittelee ohjelmakoodissa käytetyt nimeämissäännöt.


title: CamelCase

text: Ohjelmakoodin kirjoitustapana levinnyt CamelCase on sittemmin tullut osaksi myös kaupalliseen käyttöön tuotteiden ja yritysten nimiin. Vaikka CamelCase-kirjoitusta on esiintynyt mainoksissa ja yritysten nimissä jossakin määrin jo kauan ennen ohjelmoinnin yleistymistä, siitä tuli 2000-luvun vaihteessa mainosmaailmassa suoranainen buumi. Hyvässä kielenkäytössä sitä kuitenkin vältetään niin suomessa kuin englannissakin.


title: Ilmaston viileneminen

text: Ilmaston viileneminen on ilmaston lämpenemiselle vastakkainen ilmastonmuutos, jossa ilmasto ja meret viilenevät ja jäätiköt kasvavat.


title: Ilmaston viileneminen

text: Tuhansien vuosien aikajänteellä ilmaston viileneminen voi johtaa jääkauteen, jolloin merenpinta laskee. Jääkausisyklien uskotaan johtuvan niin kutsutuista Milankovićin jaksoista eli muutoksista Maan kiertoradassa.


title: Ilmaston viileneminen

text: Jääkausisykliin liittyvä ilmaston viilenemisen lähitulevaisuudessa ei ole mahdollista, koska Maan kiertoradan muutoksista aiheutuvan jääkauden kehittymiseen kuluu tuhansia vuosia . Tästä huolimatta viilenemisellä on ajoittain spekuloitu mediassa. Myös vuoden 2010 Bilderberg-kokouksessa yhtenä käsitellyistä aiheista oli ilmaston viileneminen.


title: Ilmaston viileneminen

text: Ilmaston viilenemisellä voidaan myös viitata aikavälillä 1940–1975 tapahtuneeseen lievään maailmanlaajuiseen lämpötilojen laskuun.


title: Ilmaston viileneminen

text: 1980-luvun alussa huolestuttiin mahdollisesta ydintalvesta. Suuren asteroidin iskeytyminen Maahan tai valtava tulivuorenpurkaus voivat viilentää ilmakehää hämärtämällä, jolloin auringonvalo ei lämmitä enää yhtä voimakkaasti. Supertulivuoren purkaus aiheuttaa ilmaston viilenemistä.


title: Giant Steps

text: Giant Steps on John Coltranen vuonna 1960 julkaistu albumi, jota pidetään yhtenä merkittävimmistä hänen levytyksistään. Levy äänitettiin vuonna 1959 neljässä sessiossa maalis-, touko- ja joulukuussa. Levy julkaistiin Atlantic Records -levymerkillä tammikuussa 1960.


title: Giant Steps

text: Levyä nauhoitettiin samaan aikaan Miles Davisin Kind of Blue -sessioiden kanssa.


title: Giant Steps

text: Levyllä Coltrane käytti usein nopeasti eteneviä sointurakenteita. Vaikutteita levyllä on hard bopista ja modaalisesta jazzista.


title: Tahkoluoto

text: Tahkoluoto () on Porin järjestysnumeroltaan 73. kaupunginosa. Se sijaitsee Meri-Porin alueella noin 30 kilometrin päässä kaupungin keskustasta. Tahkoluoto on pääasiassa satama- ja teollisuusaluetta, jossa asui vuonna 2013 vain kuusi ihmistä.


title: Tahkoluoto

text: Tahkoluodossa sijaitsee Porin satamaan kuuluva Tahkoluodon syväsatama, jonka syväys on 15,3 metriä. Sen kautta kulkee vuosittain noin 1,5 miljoonaa tonnia kuivabulkkia. Lisäksi Tahkoluodossa on öljy- ja kemikaaliterminaali, joka toimii muun muassa St1:n ja SOK:n omistaman North European Oil Traden tuontisatamana. Satamassa on myös Teboilin varasto.


title: Tahkoluoto

text: Maaliskuussa 2014 Gasum ilmoitti valinneensa Tahkoluodon Suomen ensimmäisen nestetytetyn maakaasun tuontiterminaalin sijoituspaikaksi. Sen tarkoitus valmistua syksyllä 2016.


title: Tahkoluoto

text: Tahkoluodossa sijaitsevat Meri-Porin ja Tahkoluodon hiilivoimalat, joista ensinmainittu on Fortumin ja Teollisuuden Voiman sekä jälkimmäinen Pohjolan Voiman omistuksessa. Tahkoluodon voimalaitos nykyaikaistettiin viimeksi vuonna 2005 ja suljettiin 2015.


title: Tahkoluoto

text: Suomen Hyötytuuli Oy:llä sekä Tuuliwatilla on Tahkoluodossa useita tuulivoimaloita. Tuuliwatin ensimmäinen voimala pystytettiin vuonna 2009 ja se oli valmistuessaan Suomen suurin tuulivoimala. Heinäkuussa 2010 Hyötytuuli pystytti Tahkoluodon merialueelle Suomen ensimmäisen merituulivoimalan. Tammikuussa 2014 ilmoitettiin, että Tahkoluoto on yksi mahdollinen sijoituspaikka Suomen ensimmäiselle merituulipuistolle. Marraskuussa 2014 Työ- ja elinkeinoministeriö ilmoitti valinneensa Porin Tahkoluotoon suunnitellun Suomen Hyötytuuli Oy:n Tahkoluodon merituulipuiston 20 miljoonan euron kokeiluhanketuen saajaksi.


title: Pihlava

text: Pihlava () on Porin kaupunginosa. Se sijaitsee Meri-Porin alueella, kaupungin läntisellä laidalla, noin 15 kilometrin päässä kaupungin keskustasta. Pihlava on Porin kaupunginosista järjestysnumeroltaan 36:s. Vuonna 2005 Pihlavassa asui 1 665 ihmistä, mikä oli 25 vähemmän kuin vuonna 2000.


title: Pihlava

text: Pihlavan esikaupunkialue syntyi vuonna 1875 perustetun Pihlavan sahan ja vuonna 1899 avatun Porin ja Mäntyluodon välisen rautatien vaikutuksesta. Pihlava kuului vuoden 1967 alkuun saakka Porin maalaiskuntaan, jonka suurin taajama se oli. Pihlavan seurakunta perustettiin vuonna 1960.


title: Pihlava

text: Pihlavan rakennuskanta koostuu suurimmaksi osaksi 1970-luvulla rakennetuista kerrostaloista. Lisäksi on omakotitaloja. Pihlavan naapurikaupunginosat ovat Enäjärvi, Rieskala, Metsämaa ja Huvilaranta. Länteen päin mentäessä on muutaman kilometrin päässä Kaanaan, ja Yyterin kaupunginosat. Valtatie 2 (aikaisemmin seututie 265) ohittaa Pihlavan sen etelä- ja lounaispuolelta.


title: Pihlava

text: Pihlavan palvelut sijaitsevat melko lähekkäin. Kaupunginosan keskellä on kirkko. Lisäksi Pihlavan keskustassa sijaitsee kaksi lähikauppaa, terveysasema, asukastupa, urheilukenttä, R-kioski, pizzeria, kolme parturia, kampaamo, pankki, kukkakauppa, lahjaliike ja apteekki. Rieskalan puolella sijaitsevat Meri-Porin uimahalli sekä koulukeskus, jossa on yhtenäiskoulu ja kirjasto. Meri-Porin lukio lakkautettiin vuonna 2015, ja Meri-Porin, Pihlavan ja Mäntyluodon kouluista muodostettiin Meri-Porin yhtenäiskoulu.


title: Pihlava

text: Vanhustenhoidosta huolehtivat vanhusten palvelutalo, dementiahoitokoti Dagmaria ja tuetun asumisen palvelukoti Omenapuu.


title: Pihlava

text: Nuorisolle Pihlavassa on tarjolla monenlaisia harrastuksia, kuten Pihlavan Työväen Urheilijat, PiTU, jossa on erilaisia urheilumahdollisuuksia muun muassa uinnin ja jalkapallon saralta. Meri-Porin alueella toimivan partiolippukunnan, Meri-Porin partio ry:n toimitilat sijaitsevat Pihlavassa.


title: Pihlava

text: Porin ja Mäntyluodon välisellä rataosalla avattiin Pihlavan seisake (lyhenne Plv) radan valmistuttua vuonna 1899. Pysäkkirakennus rakennettiin arkkitehti Bruno Granholmin piirustusten mukaan ja sitä laajennettiin vuonna 1907. Seisakkeelta rakennettiin pistoraide Pihlavan sahalle vuonna 1904 ja sahalta kuljetettiin siitä lähtien runsaasti jätepuuta polttopuuksi Porin radan liikennepaikoille. Lähistöllä ovat radan varrella sijainneet myös Enäjärven (lyh. Enj, toiminnassa vuodesta 1906) ja Rieskalan (lyh. Ril, vuodesta 1929) seisakkeet. Henkilöliikenne Porin ja Mäntyluodon välillä siirtyi kokonaan linja-autojen hoidettavaksi vuonna 1953 ja Pihlava muutettiin miehittämättömäksi rautatieliikennepaikaksi vuonna 1962. Enäjärven ja Rieskalan liikennepaikat lakkautettiin vuonna 1968. Pihlavan pysäkkirakennus purettiin vuonna 1989, minkä jälkeen paikalla on ollut vain ratapiha. Entisen Rieskalan seisakkeen tuntumassa sijaitsi vuonna 1975 kiskobusseilla hoidetun kokeiluluonteisen henkilöliikenteen seisake.


title: Pihlava

text: Pihlavaan on Porin kauppatorilta ja linja-autoasemalta hyvät bussiyhteydet. Porin Linjojen linjat 30M, 31, 32, 35, 37 ja 38 liikennöivät Pihlavaan.


title: Pihlava

text: Pihlavan työväentalo paloi 28. heinäkuuta 2011 poliisin epäilyn mukaan tuhopoltossa.


title: Susanna Clarke

text: Susanna Clarke on vuonna 1959 Englannissa syntynyt kirjailija. Hänen vuonna 2005 ilmestynyt esikoisromaaninsa "Jonathan Strange & herra Norrell" sai useita palkintoja. Vaihtoehtohistorialliseen 1800-luvun Englantiin sijoittuvaa fantasiaromaania on myyty yli miljoona kappaletta ja sen oikeudet on myyty yli 30 maahan.


title: Susanna Clarke

text: Clarken toinen kirja "The Ladies of Grace Adieu and Other Stories" (2006) sisältää kymmenen lyhyttä tarinaa, jotka sijoittuvat samaan maailmaan kuin "Jonathan Strange & herra Norrell".


title: Susanna Clarke

text: Susanna Clarke asuu Cambridgessa puolisonsa, kirjailija Colin Greenlandin kanssa.


title: Warcraft-universumin maailmat ja paikat

text: Tämä on luettelo Blizzard Entertainmentin kehittämän Warcraft-universumin tapahtumapaikoista. Niihin lukeutuu saaria, mantereita, planeettoja ja ulottuvuuksia.


title: Warcraft-universumin maailmat ja paikat

text: Azeroth on "Warcraft"-pelien tärkein tapahtumapaikka. Se jakautuu viiteen maanosaan, jotka ovat Eastern Kingdoms, Kalimdor, Northrend, Pandaria ja Broken Isles. Maanosien välillä sijaitsee Suuri meri (). Suurella merellä sijaitsee muutamia saaria - näistä saarista merkittävimmät ovat Kezan, hiisien kotisaari, sekä Zandalar, peikkojen alkuperäinen koti. Suuren meren keskellä sijaitsee ikuinen pyörre nimeltä Maelstrom, joka toimii kulkureittinä Nazjatariin, nagojen kaupunkiin. Azerothia kiertää kaksi kuuta: Blue Child ja White Lady.


title: Warcraft-universumin maailmat ja paikat

text: Planeetan uumenissa lepäsi voimakas maailmansielu, jonka vaikutukset hengen elementtiin loi elementtaalit. Myöhemmin Vanhat Jumalat saastuttivat planeetan, loivat hyönteisrodut aqir ja n'raqi sekä orjuuttivat elementtaalit valtaansa. Lopulta titaanit syöksivät heidät vallasta ja vangitsivat maan sisään. Titaanit olivat myös luoneet kääpiöiden, maahisten, vrykuleiden ja jättiläisten esi-isät, jotka koostuivat kivestä ja metallista, mutta muuttuivat lihallisiksi Vanhojen Jumalten kirouksen vaikutuksesta. Titaanit jättivät myös lohikäärmeet suojelemaan planeettaa. Alun perin Kalimdor oli ainut manner koko planeetalla ja siellä sijaitseva järvi nimeltä Ikuisuuden kaivo () toimi ikiaikaisen magian lähteenä. Kaivo nopeuutti evoluutiota ja peikot nousivat ensimmäiseksi hallitsevaksi sivilisaatioksi, Zandalari-heimon perustaessa oman imperiuminsa. Aqirit perustivat länteen Azj'Aqirin, mutta jakaantuivat sodassa peikkoja vastaan kolmeksi ryhmittymäksi: qirajit, nerubialaiset ja mantidit. Osa peikoista etääntyi sotaisista sisarroduistaan ja kehittyi Ikuisuuden kaivon voimaa ammentamalla yöhaltioiksi. 10 000 vuotta sitten alkoi Muinaisten sota, jossa Palava Legioona hyökkäsi ensimmäistä kertaa Azerothiin. Sodan lopuksi Ikuisuuden kaivo tuhoutui ja Kalimdor jakautui nykyisiksi mantereiksi. Kaivon jäänteille istutettiin maailmanpuu Nordrassil.


title: Warcraft-universumin maailmat ja paikat

text: Eastern Kingdoms olivat ennen lähes ainoastaan ihmisten hallitsema maanosa, mutta nykyään se ei ole yksinomaan ihmisten ja heidän liittolaistensa hallussa. Ihmisten, kääpiöiden ja maahisten lisäksi merkittäviä voimia mantereella on muun muassa epäkuolleilla, örkeillä, peikoilla.


title: Warcraft-universumin maailmat ja paikat

text:
Maantieteellisesti Eastern Kingdoms koostuu kolmesta mantereesta, jotka ovat Khaz Modan, Lordaeron (jonka pohjoisosissa sijaitsee korkeahaltioiden valtakunnan, Quel'Thalasin, rauniot) ja Azeroth. Moninpeliverkkoroolipelissä "World of Warcraft" mantereella aloittavat pelattavat rodut ovat ihmiset, kääpiöt, maahiset, worgenit, Hyljätyt sekä verihaltiat.
Eastern Kingdoms on suomennettu "World of Warcraft" -sarjakuvassa nimelle Itäiset kuningaskunnat.


title: Warcraft-universumin maailmat ja paikat

text: Kalimdor on yöhaltioiden muinainen manner, jossa sijaitsee myös maailmanpuu. Nykyään kuitenkin myös muita rotuja on alkanut asuttaa mannerta, kuten örkit, taureenit, peikot ja ihmiset.


title: Warcraft-universumin maailmat ja paikat

text: Pelissä "World of Warcraft" mantereelta aloittavat rodut ovat yöhaltiat, draeneit, örkit, peikot, taureenit ja hiidet.


title: Warcraft-universumin maailmat ja paikat

text: Northrend on Azerothin pohjoisin manner, jolla vallitsee ikuinen talvi. Nykyään sen on ottanut hallintaansa Lich-kuningas Arthas Menethil (ennen Ner'zhul, nyt Arthas on yhtä Ner'zhulin kanssa) ja hänen valtavat epäkuolleiden armeijansa.


title: Warcraft-universumin maailmat ja paikat

text: "World of Warcraftissa" Northrendille tuli rooli, kun se avautui pelin toisessa lisäosassa, "issä".


title: Warcraft-universumin maailmat ja paikat

text: Lisäosassa Northrendista tuli pelin päätoiminen keskittymispiste. Kooltaan sen arvioidaan olevan noin edellisen lisäosan mukana tulleiden Outlandin kokoinen. Northrend-alueelle tulee noin yksitoista pienempää vyöhykettä, joissa pelaajat voivat kehittää hahmoaan noin tasolta 68 ylöspäin. Alueelle matkustaminen onnistuu tosin hahmoilta tasosta huolimatta.


title: Warcraft-universumin maailmat ja paikat

text: Liittouma pääsee matkustamaan alueelle laivalla, kun taas Lauma zeppeliinillä.


title: Warcraft-universumin maailmat ja paikat

text: Pandaria on Azerothin eteläisin manner ja pandareenien koti. Pandarian lähellä uiskentelee Shen-zin Su-niminen jättiläiskilpikonna, joka poistui Pandariasta 10 000 vuotta sitten. Sen selässä pandareenejä alun perin pääsi matkustaja Liu Langin johdolla matkustelemaan muualle päin Azerothia. Shen-zinin selkään oli kasvanut metsää ja sinne oli myös rakennettu Temple of Five Dawns. Niinpä sitä kutsutaan nyt The Wandering Isle.


title: Warcraft-universumin maailmat ja paikat

text: Pandaria on ollut sumun peitossa Muinaisten sodasta lähtien ja siten täysin tutkimaton muille Azerothin siviilisaatioille. Mutta lisäosassa "" sumu Pandarian ympärillä hälveni ja siitä tuli pelattava alue. The Wandering Isle on pelissä pandareenien aloituspaikka.


title: Warcraft-universumin maailmat ja paikat

text: Broken Isles on Maelstromin lähellä oleva pieni maanosa ja saariketju. Kauan sitten Tirisfalin vartija Magna Aegwynn sinetöi siellä sijaitseville yöhaltioiden raunioista muodostettuun hautaan Sargerasin avatarin ruumiin pitääkseen sen sisältämät voimat poissa vääristä käsistä. Toisen sodan aikana rauniot herättivät sekä Gul'danin että Hämärän vasaran () huomion. Kolmannen sodan aikana Illidan Myrskyraivo etsi sieltä Sargerasin silmäksi kutsuttua esinettä.


title: Warcraft-universumin maailmat ja paikat

text: Lisäosassa "" vaihtoehtoisesta aikajatkumosta lähetetty Gul'dan lähetetään todellisen aikajatkumon Azerothiin mahdollistamaan Palavan Legioonan uusi hyökkäys. Tutkiessaan Särjettyjen saarten raunioita hän herättää Illidanin kuolleista ja nostaa osan raunioista merenpinnan yläpuolelle, jolloin saarista tulee uusi pelattava alue.


title: Warcraft-universumin maailmat ja paikat

text: Broken Isles on suomennettu "World of Warcraft" -sarjakuvassa nimelle Särjetyt saaret.


title: Warcraft-universumin maailmat ja paikat

text: Draenor oli kerran keskenään sopusoinnussa elävien örkkien ja siellä piileskelevien draeneiden kaunis maailma, joka kuitenkin alkoi rappeutua Kil'jaedenin kääntäessä juonillaan örkit draeneita vastaan, tuhoten hulluksi tulleiden örkkien avulla melkein koko draeneiden rodun. Myöhemmin örkkien shamaani Ner'zhul (nykyään Lich-kuningas) aiheutti sen että Draenorin maailma räjähti palasiksi avatessaan portaaleja Twisting Netheriin, jonne siirtyi myös ainut siitä jäljelle jäänyt palanen, jota nykyään kutsutaan nimellä Outland.


title: Warcraft-universumin maailmat ja paikat

text: Ulkomaat on yksi pelisarjan keskeisimmistä maailmoista, ja "World of Warcraftin" lisäosassa "" pelaajille annetaan viimein mahdollisuus vierailla tässä sirpaleisessa maailmassa. Se ei ole muuttunut paljoakaan ":n" ajoista, vaikka nyt päästäänkin käymään myös Hellfire Peninsulan ulkopuolella. Illidan otti valtaansa suuren osan maailmasta, mutta Liittouman ja Lauman lisäksi myös useita muita voimia (kuten Palava Legioona) on kiinnostunut valtaamaan kyseisen maailman.


title: Warcraft-universumin maailmat ja paikat

text: "World of Warcraftin" lisäosassa "" Draenor nähdään ennen tuhoutumistaan. Nykyhetken Outlandin sisäänkäyntinä toiminut Synkkä portaali () muuttuu sisäänkäynniksi menneisyyden Draenoriin, jossa elävät draeneit ja örkit saavat liittolaisia, kun Liittouman sekä Lauman joukot saapuvat todellisesta aikajatkumosta. Nykyhetken Outlandiin pääsee vastedes Orgrimmarin tai Stormwindin kautta.


title: Warcraft-universumin maailmat ja paikat

text: Outland on suomennettu "World of Warcraft" -sarjakuvassa nimellä Ulkomaat.


title: Warcraft-universumin maailmat ja paikat

text: Argus oli muinaisten eredarien utopinen kotimaailma, kunnes pahuuteen kääntynyt titaani Sargeras turmeli sen ja tarjosi liittoa kolmelle eredarien johtajalle: Kil'jaedenille, Velenille sekä Archimondelle, mutta Velen näki ennalta Sargerasin aikeet ja häipyi osan eredareista kanssa ja he alkoivat kutsua itseään nimellä draenei eli "karkotetut". Sargeras teki lopuista eredareista demoneita, jotka tunnetaan man'ari eredareina, sekä Argusista dystopisen maailman, joka toimi yhtenä Palavan Legioonan tukikohdista.


title: Warcraft-universumin maailmat ja paikat

text: Kil'jaeden toimi Palavan Legioonan nykyisenä ylimpänä johtajana mahdollisesti vieläkin sieltä käsin. Sargeraksen korruptiosta selvinneet eredarit pakenivat Velenin johdolla Exodar-nimisellä valtavalla ulottuvuuksien välissä kulkevalla avaruusaluksella, joka teki pakkolaskun Azerothiin, jossa eredarit myöhemmin solmivat liiton Liittouman kanssa. Argusin historiasta ei ole sen jälkeen tarkempia tietoja, mutta todennäköisesti se on yhä yksi Palavan Legioonan tärkeistä tukimaailmoista.


title: Warcraft-universumin maailmat ja paikat

text: Lisäosassa "" Argusista tuli pelattava alue lisäpäivityksen 7.3 myötä. Kil'jaedenin lopullisen kuoleman jälkeen Illidan käytti sargeriitti-avainkiveä ("Sargerite Keystone") avatakseen madonreiän Azerothin taivaalle, jonka kautta oli mahdollista matkustaa Argusiin pysättämään Palava Legioona lopullisesti. Demonit olivat väkisin ammentaneet Argusin maailmansielusta voimaa herättääkseen itsensä henkiin, jos saivat surmansa Twisting Netherin ulkopuolella.


title: Warcraft-universumin maailmat ja paikat

text: Argus on tällä hetkellä yksi vanhimmista universuminsa maailmoista.


title: Warcraft-universumin maailmat ja paikat

text: The Emerald Dream (tunnettu myös nimillä Dream of Creation Vihreä uni tai vain The Dream) on jatkuvasti muuttuva henkimaailma, joka sijaitsee fyysisen maailman ulkopuolella ja on vihreän lohikäärmeaspektin, Yseran, vartioima. Paikka on suomennettu "World of Warcraft" -sarjakuvassa Smaragdiuneksi.


title: Warcraft-universumin maailmat ja paikat

text: Twisting Nether on astraalinen tila maailmojen välillä. Se on monien Palavaan Legioonaan liittyneiden demonirotujen kotimaailma. Yleensä, kun joku demoni uhannut Azerothia, hänet on joko karkotettu takaisin Twisting Netheriin, tai hänen henkensä on ruumiillisen olomuotonsa menettäneenä palannut takaisin sinne.


title: Warcraft-universumin maailmat ja paikat

text: Toisen sodan aikana planeetta Draenorista tuli osa sitä, kun shamaani Ner'zhul avasi oppilaansa, Gul'danin, kallosta sekä Medivhin loitsukirjasta kerätyillä voimilla useita portaaleja, jotka repivät planeetan kappaleiksi. Jäljelle jäänyt osa, Outland, siirtyi tähän tilaan.


title: Warcraft-universumin maailmat ja paikat

text: "World of Warcraft" -sarjakuvassa paikan nimi on suomennettu Kieppuvaksi syvyydeksi ja "" -mangassa Kieppuvaksi tuoneksi.


title: Warcraft-universumin maailmat ja paikat

text: Elemental Plane on ulottuvuus, jonne titaanit karkottivat kauan sitten kaikki elementtaalit, Vanhojen Jumalten palvelijat. Maailma koostuu neljästä osasta: Firelands, Abyssal Maw, Deepholm ja Skywall.


title: Warcraft-universumin maailmat ja paikat

text: Jotkut shamaanit () ja manaajavelhot () ovat yrittäneet kutsua niitä Azerothiin käyttääkseen niitä aseina vihollisia vastaan, mutta elementtaaleja ei noin vain hallita. Elemental Planen ja Azerothin välinen sinetti murtui, kun mustan lohikäärmeaspektin, Deathwing the Destroyerin, voimat palasivat vuosia sen jälkeen, kun hän oli kukistunut Toisen sodan aikoina.


title: Warcraft-universumin maailmat ja paikat

text: "World of Warcraft" -sarjakuvan suomenkielisessä versiossa paikkaa on kutsuttu nimillä Elementaalitaso ja Elementaalimaailma.


title: Valkealan Kajo

text: Valkealan Kajo on kouvolalainen urheilun yleisseura. Sen nimi oli alkuaan Valkealan Roima. Seuran perustivat kyläseurat Kuivalan Yritys, Selänpään Jäykät, Tuohikotin Rannan Pojat ja Voikosken Veljeys.Kajo pelasi naisten SM-sarjassa parikymmentä vuotta, kunnes kesällä 2004 joutui luopumaan sarjapaikastaan pelaajapulan vuoksi. Keväällä 1998 valkealalaiset voittivat Suomen-mestaruuden, ja tässä joukkueessa oli mukana useita seuran omia kasvatteja. Tällä hetkellä naiset pelaavat 2-sarjaa joukkueella, jossa pelaa useiden yli kolmekymppisten lisäksi B- ja C-junioreita. Kaudella 2013-2014 Kajolla oli tyttöjoukkueita D-, C- ja B-ikäluokissa. B-tytöt pelasivat Kouvola Volleyn nimellä, sillä osa pelaajista on lähtöisin muista suur-Kouvolan seuroista.


title: Valkealan Kajo

text: Kajo järjestää yhdessä KoLe-57:n kanssa Beach Volleytä Käyrälammella, Tykkimäen huvipuiston vieressä.


title: Valkealan Kajo

text: Kaudella 2005 Kajo pelasi Kakkosessa, mutta pari kautta myöhemmin se joutui luopumaan paikasta Kolmosessa taustajoukkojen puuttumisen vuoksi ja aloittamaan pohjalta, Kutosesta. Kaksi kautta Vitosessa pelattuaan Kajo nousi kaudeksi Neloseen ja perusti samalla kakkosjoukkueen Kutoseen.


title: Valkealan Kajo

text: Juniorijoukkueita seuralla on jalkapallossa 02-syntyneistä 08-syntyneisiin, vanhemmat pelaavat pääsääntöisesti kouvolalaisseurojen yhteisjoukkueissa KJT:ssa.


title: Valkealan Kajo

text: Toiminta painottuu pitkälti junioreihin. Pikajuoksija Visa Hongisto on edustanut koko uransa Valkealan Kajoa.


title: Valkealan Kajo

text: Jaosto järjestää lukuisia erityyppisiä tunteja niin lapsille kuin aikuisillekin. Lapsille on muun muassa telinevoimistelua, tansseja, katutansseja sekä leikkejä/pelejä. Aikuisilla painopiste on peruskunnon parantamisessa ja ylläpidossa, lajeina muun muassa jooga, kahvakuula, zumba ja vesijumppa.


title: Valkealan Kajo

text: Seuran perustamisesta lähtien toiminut jaosto tarjoaa mahdollisuuksia luonnossa liikkumiseen niin suksilla kuin juostenkin, ja myös ampumahiihtoa. Viime vuosina toiminta on kuitenkin hiipunut.


title: Grand Theft Auto: Vice City Stories

text:
Grand Theft Auto: Vice City Stories on Rockstar Northin ja Rockstar Leedsin kehittämä sekä Rockstar Gamesin julkaisema
"Grand Theft Auto" -pelisarjaan kuuluva toimintaseikkailupeli. Peli julkaistiin vuonna 2006 PlayStation Portablelle ja seuraavana vuonna PlayStation 2:lle. Peli julkaistiin keväällä 2013 myös PlayStation 3 -konsolille.


title: Grand Theft Auto: Vice City Stories

text: "Grand Theft Auto: Vice City Stories" on toimintaseikkailupeli. Koska pelialue on avoin, pelaajalla on mahdollisuus tutkia ympäristöä ja valita pelityyli. Pelaaja voi päätehtävien lisäksi suorittaa erilaisia sivutehtäviä.


title: Grand Theft Auto: Vice City Stories

text: Peli sijoittuu myös "ssä" nähtyyn Vice Cityn fiktiiviseen kaupunkiin. Peli sijoittuu vuoteen 1984, mikä on kaksi vuotta ennen alkuperäisen "GTA: Vice Cityn" tapahtumia. Pelissä pelataan "GTA: Vice Citystä" tutun veljellä, . Victor nähtiin kerran alkuperäisessä "Vice Cityssä"; alkuintrossa, jossa hänet ammuttiin väijytyksessä hänen ja päähenkilön ollessa sinetöimässä huumesopimusta.


title: Grand Theft Auto: Vice City Stories

text: Toisin kuin "GTA: Vice Cityssä", "GTA: Vice City Storiesissa" päähenkilö pystyy uimaan kuten "issa". Uiminen on kuitenkin aluksi hyvin rajallista, koska hahmo väsyy uidessaan nopeasti ja tarpeeksi väsyttyään hukkuu. Hahmon voi kehittää väsymättömäksi suorittamalla kaikki rantavahtitehtävät. Sukeltaminen ei kuitenkaan ole mahdollista.


title: Grand Theft Auto: Vice City Stories

text: Haastattelussa tekijät kertoivat, että pelissä on paremmat animoinnit sekä enemmän sisätiloja kuin aiemmissa "GTA"-peleissä. Myös näköetäisyyden kerrottiin paranevan, kuten myös latausaikojen pituuden vähenevän. Peliin tuotiin myös kaksi uutta ajoneuvoluokkaa; amfibioautot sekä vesiskootterit. Myös väestön ja autojen määrä kaduilla on lisääntynyt.


title: Grand Theft Auto: Vice City Stories

text: Pelissä toimii samankaltainen moninpelisysteemi kuin "issa".


title: Grand Theft Auto: Vice City Stories

text: Radiokanavat:


title: Häiriköt

text: Häiriköt on Erkko Salosen 1988 perustama helsinkiläinen punk rock- ja ramopunk-yhtye. Ne Luumäkien, Poikien ja Luonteri Surfin ohella se on yksi tunnetuimmista suomalaisista ramopunk-yhtyeistä, ja sitä onkin kutsuttu ”Suomen Ramonesiksi”. Ramonesin ohella Häiriköt on saanut vaikutteita ainakin Misfitsiltä.


title: Häiriköt

text: Yhtyeen tuotanto on pääosin laulaja-kitaristi Erkko Salosen käsialaa.


title: Häiriköt

text: Yhtyeen kokoonpano on vaihdellut jonkin verran, mutta nykyinen kokoonpano Erkko Salonen (laulu ja kitara), Mikko Salonen (basso ja laulu) ja Maukka Maunula (rummut) on ollut koossa vuodesta 2003, ja on sama kokoonpano, joka soitti yhdessä jo vuosina 1992–1993.


title: Vahanga

text: Vahanga on pieni atolli Tuamotun saaristossa Groupe Actéonin ryhmässä, viisi mailia Tenarungasta länteen. Atolli on kookospuiden peittämä, ja sen pinta-ala on 3,8 neliökilometriä.


title: Bockin perheen saaga

text: Bockin perheen saaga on Ior Bockin vuodesta 1984 lähtien eri yhteyksissä suullisesti esittämä ja vuonna 1996 kirjana julkaisema tarinakokoelma.


title: Bockin perheen saaga

text: Käsite "Bockin perhe" tarkoittaa Ior Bockin äidinisän sukua (Boxström), joka Ior Bockin mukaan oli alkuperäiseltä nimeltään Bock. "Bockin perheen saagalla" tarkoitetaan tämän suvun vaiheista kertovia tarinoita. "Väinämöisen mytologia" on "Bockin perheen saagan" esihistorialliseen aikaan sijoittuva osa, jota tarinan mukaan olisi välitetty perheessä suullisesti eteenpäin sukupolvelta toiselle jopa tuhansien vuosien ajan.


title: Bockin perheen saaga

text: Väinämöisen mytologian teemoja ovat muun muassa aasat, vaanit, Suomen muinaiset kuninkaat, sukujyrkkämät, siittämisjärjestelmä, uhrijärjestelmä, jääkausi ja ragnarök.


title: Bockin perheen saaga

text: Bock kertoo aloittaneensa saagan suullisen esittämisen 24. helmikuuta, 1984 Intian Goalla. Tämän ensimmäisen luennon aiheena oli "alphabet" eli aakkosten äänteiden merkitys Väinämöisen mytologian mukaan.


title: Bockin perheen saaga

text: Syksyllä 1984 tallennettiin Suomalaisen kirjallisuuden seuran (SKS) kansanrunousarkiston äänitearkistoon kahden tunnin mittainen äänite, jonka aiheena oli "Ior Svedlinin äidin sukutarinoita (Bockin suku)".


title: Bockin perheen saaga

text: 22. joulukuuta 1986 Yle TV2 esitti yhden tunnin kestoisen dokumenttiohjelman "Jag é jag", jossa Bock kertoo ruotsin kielellä Väinämöisen mytologian tarinarungon kokonaisuudessaan.


title: Bockin perheen saaga

text: Vuonna 1993 SKS:n äänitearkiston kokoelmaan lisättiin toinen pidempikestoinen äänite aiheenaan "Uudenmaan maantiede, aselajit, Boxströmin suku ..."


title: Bockin perheen saaga

text: Kirja "Bockin perheen saaga : Väinämöisen mytologia" ilmestyi 1996.


title: Bockin perheen saaga

text: Bockin perheen saagassa esiintyy joukko nimiä, jotka ovat yhteisiä Kalevalan kanssa. Itse tarinat sen sijaan eivät ole yhteneviä. Myös nimien tulkinta eroaa siten, että siinä missä Kalevalan Väinämöinen ymmärretään yksilöksi, viittaa nimi Bockin perheen saagassa rooliin tai arvoon – jokainen sukupolvi toi mukanaan uuden Väinämöisen.


title: Bockin perheen saaga

text: Kalevalasta tutut nimet ja niihin liittyvät roolit ovat Suomen kuningas Seppo Ilmarinen, Suomen kuningatar Maija Ilmatar, ylin siittäjä Pukki Lemminkäinen, Pukin ja Sepon äiti Akka, sekä hänen miehensä Ukko Väinämöinen. Ukon kuoltua Pukki Lemminkäisestä tulee uusi Ukko. Näin Ukko on koko kansan kantaisä, ja Ukko sekä Akka kansan ylimmät esikuvat.


title: Bockin perheen saaga

text: Sampo ja Aino ovat saagan ensimmäiset ihmiset maan päällä ja samalla Pukin perheen varhaisimmat esivanhemmat. Sampo tarkoittaa myös ihmisrodun yhteistä sukupuuta ja perimää.


title: Bockin perheen saaga

text: Saaga kertoo, että paavin armeijan noustua maihin Uudenmaalla osa suomalaisista pakeni Pohjanmaalle, osa Baltiaan (Viroon), ja osa Karjalan suunnalle. Pukin (Bockin) perhe muutti Lappiin. Valloittajien tiedettiin hävittävän kaikki pakanoiden uskomusjärjestelmään liittyvä irtaimisto. Tästä syystä osana liikekannallepanoa tärkeimmät taide-esineet, arvomerkit ja symbolit pyrittiin pelastamaan kätkemällä ne turvaan. Saaga kertoo kolmesta tällaisesta kätköstä.


title: Bockin perheen saaga

text: Saagan mukaan Sipoon Gumbostrandissa vuoren sisällä on niin kutsuttu Lemminkäisen temppeli. Temppelissä säilytettiin menneiden hallitsijoiden muistoksi valmistettuja kultaisia taide-esineitä. Tietä oletettuun temppeliin yritettiin 1980- ja 1990-luvuilla avata tuloksetta.


title: Bockin perheen saaga

text: Saagan mukaan Vuohenkijoella (nyk. Kajaaninjoki) Ämmäkosken saaressa on ollut linnarakennus jo ennen nykyistä 1600-luvulta peräisin olevaa linnaa. Tarinan mukaan Suomen viimeisen kuninkaan Eerikin paetessa paavin armeijaa pohjoiseen hänen mukanaan olleet kuninkaalliset valtamerkit ('regaalit') haudattiin lyijylaatikossa silloisen linnan pihalla olleeseen kaivoon, missä ne olisivat vielä tänäkin päivänä.


title: Bockin perheen saaga

text: Linnasaarella suoritetuissa maatutkaluotauksissa vuosina 1991 ja 1994 (Geo-Work Oy) sekä 2000 (Oulun yliopisto) havaittiin linnanpihan keskellä 3,5–4 metrin syvyydessä suurehko metallinen esine. Viimeisimmässä tutkimuksessa vuonna 2006 (Oulun yliopisto) aiempien maatutkaluotausten tulosta ei kyetty vahvistamaan. Museoviraston suorittaman koekaivauksen mukaan väitetyllä kätkön paikalla ei ole sijainnut kaivoa tai muutakaan kaivantoa, vaan maakerros oli täysin koskematon.


title: Bockin perheen saaga

text: Saagan mukaan Suomen muinaisilla hallitsijoilla on ollut vallan symboleina ja rituaalivälineinään käytössään kolme kultaista pukkipatsasta. Kaksi näistä olisi haudattu Snappertunan uhrilehtoon ja kolmas Kajaanin linnanpihaan. 1990-luvun alussa Geo-work Oy suoritti uhrilehdossa maatutkaluotauksia, joissa oletettua kätköä yritettiin paikallistaa. Maaperän kosteuden takia ei luotettavia mittaustuloksia saatu.


title: Bockin perheen saaga

text: Saaga kertoo, että Suomessa olisi muinaisina aikoina ollut sukujyrkkämiin liittyvää toimintaa. Bock mainitsee esimerkiksi Etelä-Suomesta kaksi kohdetta, joita olisi käytetty tähän tarkoitukseen: Sipoossa Gumbostrandin kalliovuoren yhteydessä oleva megaliitinomainen korkea kivi ja Helsingissä Kulosaarentien ja Risto Rytin tien risteyksestä noin 150 metriä pohjoiseen oleva kalliojyrkkämä (paikalla on nykyisin rakennuksia). Bockin mukaan suomen kielessä näistä paikoista olisi käytetty nimeä "surmakivi", ja rituaalia olisi nimitetty "kaatumiseksi".


title: Bockin perheen saaga

text: "Bockin perheen saagaan" sisältyy omaperäisiä äänteellisiin samankaltaisuuksiin perustuvia sana- ja nimenselityksiä.


title: Bockin perheen saaga

text: "Bockin perheen saagaan" sisältyy useita Suomen historiaan liittyviä omaperäisiä tarinoita.


title: Bockin perheen saaga

text: "Bockin perheen saagassa" on myös omaperäisiä kertomuksia suomalaisen kansanperinteen ja mytologian hahmoista. Saaga on saanut ristiriitaisen vastaanoton. Historiantutkijat ja arkeologit ovat yksimielisesti leimanneet sen mielikuvituksen tuotteeksi, jolla ei ole minkäänlaista todellisuuspohjaa. Yleisesti otaksutaan, että saaga on kokonaisuudessaan Bockin itsensä sepittämä eikä hänen äidiltään kuulemaansa perimätietoa. Onkin esitetty, että siihen tulisi suhtautua Ior Bockin luomana taideteoksena eikä totuuteen pyrkivänä kuvauksena muinaisuudesta. Jotkut ovat kuitenkin ottaneet "Bockin perheen saagan" ainakin joiltakin osin vakavasti, kuten esimerkiksi saagassa mainitun Lemminkäisen temppelin etsinnät Sipoossa osoittavat.


title: Bockin perheen saaga

text: Taidekriitikko Erkki Pirtola näkee Bockin ""puuttuvana renkaana tarinoiden kertomisperinteessä"" ja ""loistavana 'ulkotaiteilijana'"". Hän toteaa: "Ennen kaikkea tarina on loistava kartta niihin kuvavoimaisiin kenttiin, mistä kansakuntien myyttivarastot ovat syntyneet."


title: Bockin perheen saaga

text: Eeva-Kaarina Aronen (Helsingin sanomat) kirjoittaa: ""Ior on tarinankertoja, joka tekee normikielestä vahaa, purkaa sen osiin ja luo villejä assosiaatioketjuja häkellyttävän hauskoin tuloksin.""


title: Bockin perheen saaga

text: Teoksen on laajalti oletettu edellyttävän lukijaltaan jonkinlaista uskonhyppyä. Bock on kuitenkin kumonnut tämän toteamalla, että "Bockin perheen saagaa ei pidä uskoa, mutta sitä voi yrittää ymmärtää".


title: Bockin perheen saaga

text: Kielitieteen, folkloristiikan ja nimistötutkimuksen näkökulmasta yllä esitetyillä kertomuksilla ja etymologioilla ei useinkaan ole todellisuuspohjaa. Esimerkiksi Vantaan nimellä ei katsota olevan yhteyttä vaaneihin. Joissain tapauksissa Bockin kertomukset ovat löyhästi yhteneviä historian tutkimustulosten kanssa. Esimerkiksi Tunan kauppapaikka on ilmeisesti ollut olemassa, vaikka tuskin onkaan Suomen vanhin kaupunki. Toiset tarinat, kuten Raaseporin marmoripäällystys ja paavin armeija vuodelta 1050, ovat historiantutkimuksen ja arkeologian näkökulmasta fiktiota.


title: Bockin perheen saaga

text: Vuonna 1987 Havaijille, Yhdysvaltoihin rekisteröity yhdistys "Positive Foundation" ilmoitti toimivansa Bockin perheen saagan kansainvälisenä tiedotuskanavana. Yhdistys on julkaissut aiheesta englannin- ja saksankielisen kirjasen nimeltään "Bock Saga Documentation". Yhdistys on sittemmin lopettanut toimintansa.


title: Bockin perheen saaga

text: Suomalainen Kingston Wall -rockyhtye käsitteli syksyllä 1994 julkaistulla Tri-Logy-albumillaan Bockin perheen saagaa. Teema oli läsnä kappaleiden sanoituksissa ja levyn kansivihkossa.


title: Bockin perheen saaga

text: Yhdysvaltalainen Paul Knighton teki vuonna 1995 pro gradu -tutkielmansa aiheesta "The Bock Saga".


title: Bockin perheen saaga

text: Helsinkiläinen Leo Nygren on julkaissut Bockin perheen saagaa käsittelevät omakustannekirjat "Arge ja Opis" (1998), "The Master Plan" (2000), "Pukki Lemminkäisen munat" (2001), "Suomen muinaishistorian tar-i-noita" (2002), "Lemminkäisen ja Suomettaren häät Valhallassa" (2005) ja "Robert Wilhelm Ekmanin maalauksen Väinämöisen soitto salaperäinen historia ..." (2007).


title: Bockin perheen saaga

text: Aiheesta on tehty seuraavat dokumenttielokuvat: TV2:ssa esitetty "Jag é jag" (1986), Pekka Lehdon ohjaama "Temppeli" (1990) ja norjalaisen Morten Joramon "Ior Bock og Balders tempel" (2002). Lisäksi Kalia Lydgaten (Massachusetts, Yhdysvallat) tuotantoyhtiö ilmoitti julkaisevansa aiheesta dokumenttielokuvan vuoden 2007 aikana.


title: Bockin perheen saaga

text: Argentiinalaisen multimediataiteilijan Ulises Labaronnien johtama kokeellinen musiikki- ja video-ryhmä Ensamble Circular käyttää Väinämöisen mytologian teemoja teoksissaan. Yhtyeen vuonna 2007 julkaistun "Iniciatico"-levyn kannessa on aiheesta selostus.


title: Émile Lahoud

text: Émile Geamil Lahoud (arabiaksi اميل لحود, armeniaksi Իմիլ Լահուտ; s. 12. joulukuuta 1936, Baabdat, Libanon) on kenraali ja Libanonin entinen presidentti. Hänen isänsä on Libanonin armeijan perustajiin kuulunut kenraali Jamil Lahoud.


title: Émile Lahoud

text: Lahoud on maroniittikristitty ja etniseltä taustaltaan armenialainen. Lahoud oli presidentinvirassa 15. lokakuuta 1998 – 23. marraskuuta 2007. Hänen edeltäjänsä oli Elias Hrawi (virassa 1989–1998).


title: Émile Lahoud

text: Lahoud oli sotilasuralla kenraali Michel Aounin alaisena Libanonin sisällissodan viimeisinä vuosina vuoteen 1989. Arabiliiton saatua aikaan tulitauon Lahoud loikkasi Syyrian hallitsemaan Länsi-Beirutiin. Siellä hänet nimitettiin Syyrian armeijan upseerin Ali Hammoundin suosituksesta Libanonin Syyria-mielisen vastahallituksen armeijan komentajaksi. Lahoud toimi armeijan ylipäällikkönä vuosina 1989–1998.


title: Émile Lahoud

text: Lahoud valittiin Libanonin presidentiksi vuonna 1998. Libanonissa presidentin normaali virkakausi on kuusi vuotta. Syyrian painostuksesta Libanonin parlamentti päätti pidentää Lahoudin virkakautta kolmella vuodella vuoteen 2007 saakka. Libanonin oppositio ja kansainväliset tarkkailijat ovat väittäneet päätöstä laittomaksi.


title: Émile Lahoud

text: Lahoudin kannatus oli vähäistä varsinkin kristittyjen, druusien ja sunnimuslimien keskuudessa. Libanonilaiset Antiokian maroniittipatriarkka Nasrallah Boutros Sfeir, maroniittijohtaja Samir Geagea ja druusijohtaja Walid Jumblatt olivat Lahoudin voimakkaimpia arvostelijoita. Murhattu sunnipääministeri Rafik Hariri, joka työskenteli Syyrian hyväksymänä useita vuosia, vastusti Lahoudin valtakauden pidentämistä ja erosi vastalauseena sen pidentämiselle. He ovat kuvanneet Lahoudia Syyrian nukkehallitsijaksi.


title: Émile Lahoud

text: Haastattelussa New York Timesille Lahoud kertoi viettävän aikaansa iltapäivisin Yarze country clubin uima-altaalla ja lukevansa "Paris Match" -aikakauslehteä. Lahoudinin kerrottiin menneen uimaan Haririn hautajaispäivänäkin. Lahoud itse sanoi toimittajille: "Minä uin joka päivä — se on minun harrastukseni — mutta sinä päivänä en uinut".


title: Ruohonleikkaaja

text: Ruohonleikkaaja ("The Lawnmower Man") on vuonna 1992 ensi-iltansa saanut Brett Leonardin ohjaama science fiction -elokuva. Elokuvaa kaupattiin aluksi nimellä ”Stephen Kingin Ruohonleikkaaja”. Elokuvalla ei kuitenkaan ole mitään yhteistä Kingin novellin kanssa, ja siitä suivaantuneena King haastoi tekijät oikeuteen ja sai nimensä pois krediittitiedoista.


title: Ruohonleikkaaja

text: Elokuva sai vuonna 1996 jatko-osan "Ruohonleikkaajamiehen paluu" ("Lawnmower Man 2: Beyond Cyberspace").


title: Ruohonleikkaaja

text:
Virtuaalitodellisuutta tutkiva tohtori Larry Angelo (Pierce Brosnan) tekee kokeita simpansseilla VSI (Virtual Space Industries) -yhtiössä. Kokeissa pyritään nostamaan simpanssien älykkyyttä ja aggressiivisuutta, jotta niistä tulisi hyviä sotilaita. Eräs koe menee pieleen ja koesimpanssi Roscoe 1138 pakenee laboratoriosta. Roscoe ammutaan takaa-ajon jälkeen. Tämän jälkeen Angelo päättää vetäytyä VSI:stä, mutta jatkaa kokeita kotioloissaan. Hän ottaa koekaniiniksi yksinkertaisen ruohonleikkaajansa Joben (Jeff Fahey) ja päättää lisätä tämän älykkyyttä. Aluksi kaikki sujuu hyvin, mutta lopulta koe ryöstäytyy Angelon käsistä.
"Video-oppaassa" vuodelta 1994 Bello Romano kutsuu "Ruohonleikkaajaa" elokuvahistorian ensimmäiseksi varsinaiseksi virtuaalitodellisuuselokuvaksi ja antaa sille kolme tähteä viidestä, mikä vastaa sanallista arviota ”hyvä”.


title: P/E

text: P/E voi tarkoittaa seuraavia asioita.


title: Fabio Lione

text: Fabio Tordiglione (s. 9. lokakuuta 1973 Pisa) on italialainen laulaja, joka on toiminut useissa yhtyeissä, kuten Rhapsody of Firessä, Labyrinthissä, Vision Divinessä, Athenassa sekä Kamelotissa.


title: Fabio Lione

text: Lione kiinnostui musiikista teini-iässä ja osti ensimmäisen heavy metal -levynsä, Europen "The Final Countdownin" 14-vuotiaana. Hän opiskeli teknillisessä korkeakoulussa Pisassa ja aloitti ammattiuransa musiikin alalla 1990-luvun alussa.


title: Fabio Lione

text: Yksi Lionen varhaisimmista yhtyeistä oli progressiivista metallia esittänyt Athena. Hän kuitenkin jätti yhtyeen 1994, vuotta sen debyyttialbumin julkaisua aiemmin. Lione on myös hiljattain julkaissut muutamia eurobeat-kappaleita.


title: Italia Eurovision laulukilpailussa

text: Italia osallistui Eurovision laulukilpailuun ensimmäistä kertaa vuonna 1956. Se piti 13 vuoden tauon vuosien 1997 ja 2011 välillä. Sitä ennen maa oli jättänyt välistä vuosien 1981, 1982, 1986, 1994, 1995 ja 1996 kilpailut.


title: Italia Eurovision laulukilpailussa

text: Italia on voittanut Eurovision laulukilpailun kahdesti. Parhaan pistemäärän maalle toi vuoden 2018 edustaja Ermal Meta & Fabrizio Moro kappaleella "Non mi avete fatto niente". Pisteitä maa keräsi 308 sijoittuen loppukilpailun viidenneksi.


title: Italia Eurovision laulukilpailussa

text: Italian edustuskappaleet ovat olleet kokonaan italiankielisiä lukuun ottamatta vuosia , jolloin laulettiin napolin kielellä, sekä vuosia ja jolloin kappaleissa käytettiin sekä italiaa että englantia. Vuoden 2012 kappale oli lähes kokonaan englanniksi lukuun ottamatta pari lausetta italiaa. Vuoden 2016 kappale "No Degree of Separation" esitettiin lähes kokonaan italiaksi lukuun ottamatta paria lausetta englantia, josta kappaleen nimi tulee. San Remon musiikkifestivaaleilla kappale esitettiin kokonaan italiaksi nimellä "Nessun Grado di Separazzione".Vuonna 1975 kehitettiin uusi äänestyskäytäntö. Jokaisesta osallistujavaltiosta annetaan ääniä 10 parhaimmalle esitykselle. Parhaalle esitykselle annetaan 12 pistettä, toiselle 10 pistettä ja seuraaville pisteet 8, 7, 6, 5, 4, 3, 2 ja 1.


title: Italia Eurovision laulukilpailussa

text: Vuonna 2008 päätettiin ottaa käyttöön kahden semifinaalin järjestelmä, jossa suurimmat rahoittajamaat ja edellisen vuoden voittaja ovat automaattisesti finaalissa. Kaikki muut valtiot kilpailevat finaalipaikasta kahdessa semifinaalissa, joista jatkoon pääsee yhteensä 20 maata. Vuosina 2004–2010 Espanja, Iso-Britannia, Ranska ja Saksa pääsivät automaattisesti finaaliin. Italia palasi kisoihin vuonna 2011 ja isona rahoittajamaana on automaattisesti finaalissa.


title: Italia Eurovision laulukilpailussa

text: Vuosina 1956–1998 Eurovision laulukilpailussa lauluja säesti suuri viihdeorkesteri jousineen, puhaltimineen ja komppiryhmineen. Jokainen maa lähetti kilpailuun oman kapellimestarin, joka vastasi laulun sovituksesta ison orkesterin säestämänä. Italian kappaleet esitettiin ilman orkesterisäestystä vuosina 1979 ja 1988.


title: Kurre

text: Kurre voi tarkoittaa:


title: Domenico Modugno

text: Domenico Modugno (9. tammikuuta 1928 Polignano a Mare – 6. elokuuta 1994 Lampedusa) oli italialainen laulaja ja lauluntekijä.


title: Domenico Modugno

text: Modugno opiskeli asepalveluksen suoritettuaan näyttelemistä. Vuonna 1957 hänen kirjoittamansa laulu ”Lazzarella” sijoittui Aurelio Fierron tulkitsemana toiseksi Festival della Canzone Napoletanassa. Hän edusti maataan Eurovision laulukilpailussa vuosina 1958 (3. sija), 1959 (6. sija) ja 1966 (17. sija).


title: Domenico Modugno

text: Modugno kuoli sydäninfarktiin Lampedusan saarella vuonna 1994 .


title: Felix Iversen

text: Felix Christian Herbert Iversen (22. lokakuuta 1887, Lyypekki, Saksan keisarikunta – 31. heinäkuuta 1973, Helsinki) oli suomalainen matemaatikko ja pasifisti. Hän oli Ernst Lindelöfin oppilas ja toimi myöhemmin matematiikan professorina Helsingin yliopistossa. Neuvostoliitto myönsi Iversenille Stalinin rauhanpalkinnon (myöhempi Leninin rauhanpalkinto) vuonna 1954.


title: Felix Iversen

text: Iversenin vanhemmat olivat kauppias Peter Michael Johan Iversen ja Sophie Marie Böttiger. Hän pääsi ylioppilaaksi 1904 Viipurin ruotsalaisesta lyseosta ja valmistui filosofian kandidaatiksi ja maisteriksi 1909 sekä filosofian lisensiaatiksi ja tohtoriksi 1914.


title: Felix Iversen

text: Iversen toimi Helsingin yliopiston tähtitieteen observatorion tähtivalokuvaustöiden assistenttina 1906–1921, vt. observaattorina 1918, matematiikan opetusassistenttina 1911–1915, matematiikan dosenttina 1916–1920. sekä astrofotografisen observatorion assistenttina 1918–1920. Hän oli matematiikan apulaisprofessorina 1920–1954 sekä matematiikan vt. professorina 1946 ja 1951.


title: Felix Iversen

text: Iversen oli Suomen rauhanliiton puheenjohtajana vuodesta 1925, Rauhantyön yhteisjärjestön puheenjohtajana 1932–1938 sekä 1945–1953, pohjoismaisen rauhanliiton puheenjohtajana 1935–1937 sekä 1950–1952, pohjoismaiden opettajien rauhanliiton puheenjohtajana 1946–1952, kansainvälisen rauhanliiton neuvoston jäsenenä 1936–1939, Maailman rauhanneuvoston jäsenenä vuodesta 1950 ja YK-yhdistysten maailmanliiton varapresidenttinä 1951–1954. Hän oli vuodesta 1925 Rauhaa kohti-aikakauskirjan päätoimittajana.


title: Felix Iversen

text: Iversen oli naimisissa vuodesta 1923 Toini Elisabeth Hjeltin kanssa, jonka kanssa hänellä oli lapset Solveig ja Linnea. Toini Iversenin isä oli Tilastollisen päätoimiston ylijohtaja, senaattori ja kansanedustaja August Hjelt.


title: Betty Curtis

text: Betty Curtis, oikealta nimeltään Roberta Corti (21. maaliskuuta 1936 Milano, Italia – 15. kesäkuuta 2006 Lecco) oli italialainen laulaja. Hän esiintyi 1950- ja 1960-luvuilla ja lopetti muusikonuransa vuonna 1970.


title: Betty Curtis

text: Curtis voitti vuonna 1961 San Remon musiikkifestivaalin, minkä ansiosta hän pääsi samana vuonna edustamaan maataan Eurovision laulukilpailuun. Hän sijoittui kappaleella "Al di là" viidenneksi ja sai kaksitoista pistettä.


title: Betty Curtis

text: Curtis kuoli leccolaisessa sairaalassa 15. kesäkuuta 2006.


title: The Covenant

text: The Covenant on vuonna 2006 valmistunut yliluonnollinen trilleri, jonka on ohjannut Renny Harlin. Elokuva kertoo pojista, jotka taistelevat pahaa vastaan yliluonnollisilla voimilla. Pahuuden ohella he joutuvat taistelemaan heitä alati uhkaavia kateellisuutta ja epäluuloja vastaan. Elokuvan ensi-ilta Yhdysvalloissa oli 8. syyskuuta 2006, Suomen ensi-ilta joulukuussa 2006.


title: The Covenant

text: Elokuva sai ensimmäisenä viikonloppuna toivottua pienemmän yleisön, joskin se nousi suosittujen elokuvien puutteen vuoksi viikonlopun katsotuimmaksi. Elokuva sai kriitikoilta kielteisen vastaanoton.


title: Chris Rock

text: Chris Rock (s. 7. helmikuuta 1965 Andrews, Etelä-Carolina) on yhdysvaltalainen stand up -koomikko ja näyttelijä. Hän vietti lapsuutensa Brooklynissa, New Yorkissa, mikä inspiroi Rockin käsikirjoittamaan "Lapsuuteni luuserina" -televisiosarjaa. Uransa aikana hän on ollut mukana tekemässä myös monta muuta komedia- ja sketsiohjelmaa. "Saturday Night Live" -ohjelmassa hän esiintyi vuosina 1990–1993 ja "The Chris Rock Show’ssa" 1997–2000.


title: Chris Rock

text: Rock isännöi Oscar-gaalaa vuonna 2004. Hän on esiintynyt myös Suomessa "Juuso & Tuomas Experience" -talkshow’ssa vuonna 2005. Hän on esiintynyt muun muassa elokuvissa "Tappava ase 4", "Bad Company", "Dogma", "Head of State", "Luunmurskaajat", "Nurse Betty", "Eläintohtori", "Oikeesti aikuiset" ja "Oikeesti aikuiset 2" sekä ääninäytellyt animaatioelokuvissa "Madagascar", "Mehiläisen elokuva" ja "Osmosis Jones".


title: Chris Rock

text: Rock sai tähden Hollywoodin Walk of Fame -kävelykadulle vuonna 2003. Hän on voittanut lukuisia Emmy- ja Grammy-palkintoja. Vuonna 2004 hän pääsi kaikkien aikojen sadan parhaan stand up -koomikon listalla sijalle viisi yhdysvaltalaisen televisiokanava Comedy Centralin äänestyksessä.


title: Os Amigos

text: Os Amigos oli portugalilainen pop-yhtye. Se edusti Portugalia Eurovision laulukilpailussa 1977 kappaleellaan "Portugal no coração" ja saavutti 14. sijan. Yhtyeen jäsenistä Fernando Tordo ja Paulo de Carvalho olivat edustaneet maataan Eurovision laulukilpailussa itsenäisesti jo aiemmin.


title: Tenararo

text: Tenararo on Tuamotuun kuuluvan Groupe Actéonin ryhmän läntisin atolli. Se on asumaton. Atollin luoteisreunalla on veneille sopiva maihinnousupaikka, mutta sen sisällä olevalle laguunille ei pääse vesitse.


title: John Fox

text: John Fox (s. 8. helmikuuta 1955 Virginia Beach, Virginia) on yhdysvaltalainen amerikkalaisen jalkapallon valmentaja. Hän valmensi NFL:n Carolina Panthersia vuosina 2002-2010, Denver Broncosa vuosina 2011-2014 ja Chicago Bearsia vuosina 2015-2017.


title: John Fox

text: John muutti synnyinkaupungistaan pois 15-vuotiaana San Diegoon, Kaliforniaan, jossa hän kävi Castle Parkin koulua Chula Vistassa. Koulun joukkueessa Fox sai pelata kahden legendaarisen valmentajan alaisuudessa, Reldon Dawsonin ja Gil Warnerin. Valmentajat tasoittivat tietä Foxille ja auttoivat häntä pääsemään pelaamaan amerikkalaista jalkapalloa Southwestern Collegeen Chula Vistaan. Yliopistokaudella 1974-1975 Fox pääsi opiskelemaan ja pelaamaan San Diegon yliopistoon, lähinnä suositusten ansiosta. San Diegossa Fox pelasi yhdessä tulevan NFL-pelaajan ja valmentajan Herman Edwardsin kanssa.


title: John Fox

text: Vuonna 1989 Fox palkattiin Pittsburgh Steelersin kakkosvalmentajaksi. Foxin toimiessa puolustuksen koordinaattorina New York Giantsissa joukkue selviytyi loppuotteluun eli Super Bowl XXXV:een, mutta hävisi sen.


title: John Fox

text: Vuonna 2002 Foxista tuli Carolina Panthersin historian kolmas päävalmentaja. Edellinen valmentaja George Seifert sai potkut huonon kauden 2001 jälkeen (16 peliä, vain 1 voitto). Foxin ura Carolinassa lähti käytiin nousujohteisesti. Vuonna 2003 Pantterit voittivat jopa oman konferenssinsa (NFC) ja pääsivät Super Bowliin New England Patriotsia vastaan. Finaalissa Patriots kuitenkin kukisti Panthersin Adam Vinatierin viime hetken potkumaalilla numeroin 32-29. Vuonna 2005 Carolina Panthers ylsi jälleen un saakka, mutta hävisi Super Bowl XL:een edenneelle Seattle Seahawksille. Kaudella 2010 Panthers voitti vain kaksi ottelua ja joukkue päätti olla jatkamatta Foxin sopimusta.


title: John Fox

text: Denver Broncos palkkasi Foxin päävalmentajakseen 13. tammikuuta 2011. Foxin johdolla Broncos on esiintynyt joka vuosi pudotuspeleissä. Kaudella 2011 joukkueen pelinrakentajana toimi Tim Tebow, mutta kaudeksi 2012 seuran presidentti John Elway kaappasi Peyton Manningin Indianapolis Coltsista. Fox sai kesken kauden 2013 vakavia sydänoireita ja joutui olemaan sivussa 4 ottelua sydänleikkauksen takia. Silti Broncos selvisi kauden päätteeksi joukkue selvisi Super Bowliin, mutta joutui taipumaan Seattle Seahawksille lukemin 43-8. Broncos voitti kaudella 2014 divisioonansa, mutta hävisi pudotuspelien ensimmäisessä ottelussaan Indianapolis Coltsille. Ottelua seuraavana päivänä Broncosin toimitusjohtaja John Elway ja Fox kävivät keskustelun, jonka jälkeen Fox vapautettiin tehtävistään.


title: John Fox

text: Foxin ei tarvinnut olla kauaa työttömänä, sillä Chicago Bears palkkasi hänet päävalmentajakseen kaudelle 2015.Hänen kolmivuotinen kautensa Bearsin peräsimessä oli pettymys. Joukkue ei selvinnyt kertaakaan pudotuspeleihin ja varsinkin pelinrakentajan paikka oli tuulinen. Veteraani Jay Cutler oli epävarma ja kärsi loukkaantumisista. 2017 NFL varaustilaisuuden kakkosvaraus Mitch Trubinskyn avauskausi ei ollut menestyksekäs. Fox sai potkut kauden 2017 viimeisen pelin jälkeen.


title: Matureivavao

text: Matureivavao on Tuamotuun kuuluvan Groupe Actéonin suurin atolli ja kooltaan 4 mailia pitkä. Ensimmäisenä eurooppalaisena Matureivavaon löysi 5. helmikuuta 1605 Pedro Fernández de Quirós. Atollin pinta-ala on 2,5 km². Vakituista ihmisasutusta siellä ei ole.


title: Mia Martini

text: Mia Martini, oik. Domenica Rita Adriana Bertè (20. syyskuuta 1947 Bagnara Calabra – 12. toukokuuta 1995 Cardano al Campo) oli italialainen laulaja.


title: Mia Martini

text: Hän julkaisi ensimmäiset levytyksensä nimellä Mimì Bertè. Martini edusti maataan Eurovision laulukilpailussa ensimmäistä kertaa vuonna 1977 kappaleellaan ”Libera”. Hän sai 33 pistettä ja pääsi 13. sijalle. Toisen kerran hän osallistui kilpailuun vuonna 1992 kappaleella ”Rapsodia” ja sijoittui neljänneksi 111 pisteellä.


title: Mia Martini

text: Martini löydettiin toukokuussa 1995 kuolleena kotoaan läheltä Milanoa.


title: St Ives

text: St Ives () on noin kymmenentuhannen asukkaan satamakaupunki Cornwallin pohjoisrannikolla lounaisessa Britanniassa.


title: St Ives

text: St Ives oli keskiajalla merkittävä satama, ja sen kalastuslaivasto oli Cornwallin pohjoisrannikon suurin. Kun rautatie avattiin vuonna 1877, kaupungin eristyneisyys väheni. Sen lisäksi, että asukkaat pääsivät muualle Cornwalliin töihin, junat toivat kaupunkiin taiteilijoita. 1900-luvun alussa sardiinisaaliit pienenivät ja kalastuksen merkitys alkoi vähentyä.


title: St Ives

text: St Ivesin nimi ja historia juontavat juurensa 500-luvulla sinne tulleeseen irlantilaiseen prinsessaan, joka levitti alueella kristinuskoa. Se sai kaupunkioikeudet kuningas Edvard I:ltä vuonna 1295.


title: St Ives

text: St Ives on tärkeä kalasatama, ja sen miellyttävä ilmasto ja hiekkarannat houkuttelevat paljon matkailijoita. Myös taiteilijat ovat viihtyneet erityisen hyvin St Ivesissä kaupungin ilmapiirin ja sopivan valon ansiosta. Suomalainen taidemaalari Helene Schjerfbeck asui kaupungissa vuosina 1887–1889.


title: St Ives

text: Vuonna 1993 St Ivesiin perustettiin lontoolaisen Tate Britain -taidemuseon haaragalleria, Tate St Ives. Vuoden 2014 lopulla siihen alettiin rakentaa huomattavaa laajennusta.


title: Pukarua

text: Pukarua (joskus myös Pukaruha, erityisesti ranskalaisissa kartoissa) on atolli Tuamotun itäosassa. Atollin asukasluku oli 236 vuoden 2017 väestönlaskennassa. Atollin ainoa kylä on Marautagaroa, jossa on noin 100 asukasta.


title: John Foxx

text: John Foxx (oik. Dennis Leigh, s. 29. syyskuuta 1947 Chorley, Lancashire) on englantilainen muusikko ja graafinen suunnittelija.


title: John Foxx

text: Foxx oli Ultravoxin alkuperäislaulaja vuoteen 1979, jolloin hän lähti soolouralle. Soolourallaan hänet tunnetaan syntetisaattorimusiikin tekijänä (synthpop). Vuoden 1985 albumin "In Mysterious Ways" jälkeen Foxx vetäytyi musiikkiuralta ja alkoi työskennellä graafisena suunnittelijana ja taiteilijana käyttäen oikeaa nimeään. Hän suunnitteli muun muassa kannet Salman Rushdien kirjaan "The Moor's Last Sigh" (suom. "Maurin viimeinen huokaus") ja Jeanette Wintersonin kirjaan "Sexing The Cherry".


title: John Foxx

text: 1990-luvun alussa Foxx julkaisi nimellä Nation 12 kaksi 12-tuumaista singleä: "Remember" ja "Electrofear". Ensin mainittu oli yhteistyö Tim Simenonin kanssa (joka tunnetaan parhaiten projektistaan Bomb the Bass).


title: John Foxx

text: 24. maaliskuuta 1997 Foxx teki paluun musiikkiin julkaisemalla samanaikaisesti kaksi albumia: "Shifting City" ja "Cathedral Oceans". Shifting City oli tehty yhdessä Louis Gordonin kanssa. Tämän jälkeen häneltä on ilmestynyt useita levyjä sekä soolona että Gordonin kanssa.


title: John Foxx

text: Huhtikuussa 2005 julkaistulla Jori Hulkkosen levyllä "Dualizm" on kappale "Dislocated", joka on erityisesti kirjoitettu John Foxxille ja jolla Foxx myös laulaa.


title: Sigge Ericsson

text: John Sigvard "Sigge" Ericsson (s. 17. heinäkuuta 1930 Alanäset, Ruotsi) on ruotsalainen entinen pikaluistelija, jonka uran huippuvuodet ajoittuivat 1950-luvulle. Urallaan hän edusti östersundilaista IF Castor-seuraa.


title: Sigge Ericsson

text: Sigge Ericsson aloitti kansainvälisen uransa vuonna 1951, kun hän osallistui Oslossa EM-kisoihin sijoituksen ollessa 14. Seuraavana vuonna käydyissä MM-kisoissa hänen sijoituksensa oli 9. Vuoden 1952 talviolympialaisissa Oslossa Bisletillä sijoitukst olivat 1 500 metrillä 8., 5 000 metrillä 14. ja 10 000 metrillä 13..


title: Sigge Ericsson

text: Kun Neuvostoliiton luistelijat alkoivat vuonna 1953 kilpailla kansainvälisillä areenoilla, oli Ericsson ensimmäinen luistelija, joka kykeni voittamaan neuvostoliittolaiset. Hänen ensimmäinen arvokisamitalinsa oli pronssi vuoden 1954 EM-kisoista. Seuraavana vuonna hän voitti kultaa sekä Falunin Euroopan- että Moskovan maailmanmestaruuskisoista. Moskovan maailmanmestaruus oli sikäli merkittävä, että Sigge Ericsson kukisti suosikkina kotikisoihin tulleet isäntämaan huippuaikoja luistelleet tähdet Oleg Gontšarenkon, Boris Šilkovin ja Dmitri Sakunenkon.


title: Sigge Ericsson

text: Misurinassa käydyissä 1956 Cortinan talviolympialaisten pikaluisteluissa Ericsson sijoittui 5 000 metrillä hopealle kahdeksan sekuntia Boris Šilkovin takana. 10 000 metrillä Knut Johannesen luisteli ajan 16.46,9, mikä jäi vain neljä sekuntia maailmanennätyksestä. Ericsson kuitenkin pani vielä tästä sekunnin paremmaksi ja voitti olympiakultaa. Samana vuonna EM-kisoissa Helsingissä hän saavutti pronssia. Vuonna 1957 Sigge jätti EM-kisat väliin keskittyäkseen täysillä kotikaupungissaan Östersundissa käytyihin MM-kisoihin. Kisat menivät kuitenkin penkin alle ja Ericssonin sijoitukseksi jäi yhdeksäs sija. MM-kisat jäivät Ericssonin viimeiseksi kansainväliseksi esiintymiseksi.


title: Sigge Ericsson

text: Ruotsissa Sigge Ericssonin uran aikaan kilpailtiin vain lajikohtaisista mestaruuksista - ei siis yhteispisteiden mestaruudesta. Ericsson voitti kolme kertaa 1 500 metrin (1954, 1955 ja 1956), neljä kertaa 5 000 metrin (1953, 1954, 1955 ja 1956) ja neljä kertaa 10 000 metrin mestaruuden (1952, 1954, 1955 ja 1956).


title: Sigge Ericsson

text: Sigge Ericsson palkittiin menestysvuotena 1955 Svenska Dagbladetin kultamitalilla.


title: Sherwood Anderson

text: Sherwood Anderson (13. syyskuuta 1876 Camden, Ohio – 8. maaliskuuta 1941 Colón, Panama) oli yhdysvaltalainen kirjailija. Hän vaikutti novelleillaan erityisesti ensimmäisen ja toisen maailmansodan välisen ajan kirjallisuuteen.


title: Sherwood Anderson

text: Ohiossa syntyneen Andersonin isä oli etelävaltiolaista sukua, äiti puolestaan italialialaista syntyperää. Perhe vaihtoi asuinpaikkaa usein. Andersonin äiti kuoli hänen olleessaan 14-vuotias. Kolmen vuoden kuluttua Anderson muutti Chicagoon, missä hän työskenteli eri ammateissa neljä vuotta.


title: Sherwood Anderson

text: Espanjan–Yhdysvaltain sodassa Anderson otti osaa Kuuban taisteluihin. Sodan jälkeen hän palasi Ohioon, meni naimisiin ja ryhtyi maalausliikkeen hoitajaksi, mutta lähti jälleen Chicagoon ja päätyi lopulta kirjoittamaan ensimmäistä romaaniaan "Windy McPherson’s Son", joka ilmestyi vuonna 1916. Anderson matkusteli muun muassa Euroopassa ja asui myös New Yorkissa ja New Orleansissa. Ensimmäisen vaimonsa kuoltua Anderson avioitui kuvanveistäjä Tennessee Mitchellin kanssa.


title: Sherwood Anderson

text: Kirjailijan uransa alkuvaiheessa Andersonin tukijoihin kuuluivat muiden muassa Chicagon kirjallisuusliikkeen johtohahmot Theodore Dreiser, Carl Sandburg ja Ben Hecht, jotka kannustivat häntä julkaisemaan tekstejään eri lehdissä ja auttoivat myös kahden ensimmäisen teoksen julkaisussa.


title: Sherwood Anderson

text: Anderson tunnetaan etenkin novelleistaan, mutta hän julkaisi myös romaaneja ja runoja. Anderson vaikutti aikansa kertomakirjallisuuteen ja muun muassa Ernest Hemingwayn, William Faulknerin ja John Steinbeckin tuotantoon. Hänen tunnetuin teoksensa lienee novellikokoelman ja romaanin rajamailla liikkuva "Winesburg, Ohio" (1919), joka on ilmestynyt suomeksi nimellä "Pikkukaupunki" (1955).


title: Sherwood Anderson

text: Andersonin kirjallinen tyyli pohjautui arkikieleen ja sai vaikutteita Gertrude Steinilta.


title: José Carreras

text: José Carreras (syntyjään Josep Maria Carreras i Coll, s. 5. joulukuuta 1946 Barcelona) on katalonialainen oopperatenori.


title: José Carreras

text: Carreras syntyi Barcelonassa. Hän esiintyi Espanjan radiossa 8-vuotiaana ja poikasopraanona Liceussa 11-vuotiaana. Hän opiskeli Conservatori Superior de Música del Liceussa. Carreras aloitti pian myös kansainvälisen uransa. Vuonna 1971 hän esiintyi Lontoossa ja vuonna 1972 Yhdysvalloissa.


title: José Carreras

text: Vuonna 1991 José Carreras vieraili Turussa, Typhoon-Arenassa, yhdessä Montserrat Caballén kanssa. Heitä säesti Stockholm Sinfonietta johtajana Elio Boncompagni. Konsertin taltioi televisiolle Yleisradion TV1. Ohjelma "Huippukonsertti: José Carreras ja Montserrat Caballé Turussa" esitettiin TV1:ssä ensi kerran 9.11.1991. Vuonna 1993 hän konsertoi Typhoon-Arenassa sopraano Ilona Tokodyn kanssa itsenäisyyspäivän gaalassa, säestäjänä oli Turun kaupunginorkesteri, jota johti Vjekoslav Sutej.


title: José Carreras

text: Carrerasilla todettiin 1980-luvun lopulla leukemia, ja vuonna 1988 hän perusti José Carrerasin kansainvälisen leukemiasäätiön. Carreras on pitänyt myöhemmällä urallaan yhteiskonsertteja Luciano Pavarottin ja Plácido Domingon kanssa ”Kolme tenoria” -nimellä. Oopperan lisäksi Carreras on laulanut zarzuelaa.


title: Tepoto (Rajevskisaaret)

text: Tepoto koostuu kolmesta asumattomasta koralliatollista Raeffsky-saarilla Tuamotun keskiosissa. Atolliryhmää kutsutaan toisinaan nimellä Etelä-Tepoto () erotukseksi Tepoton saaresta, joka on Etelä-Tepotosta noin 400 km koilliseen.


title: Christian Anfinsen

text: Christian Boehmer Anfinsen (26. maaliskuuta 1916 – 14. toukokuuta 1995) oli yhdysvaltalainen kemisti, joka sai Nobelin kemianpalkinnon vuonna 1972 RNA:n synteesiä koskevista tutkimuksistaan. Hänen työnsä auttoi selvittämään proteiinien rakennetta ja muodostumista elävässä solussa ja aminohappojen järjestyksen merkitystä. Hän oli norjalaista syntyperää.


title: Phil Mills

text: Philip Mills (s. 30. syyskuuta 1963) on walesiläinen ralliautoilun kartanlukija. Mills aloitti kilpailemisen vuonna 1990 RAC-rallissa. Tuolloin Millsin kuljettajana toimi Graham Middleton. Mills on toiminut pääasiassa Petter Solbergin kartturina, jonka kartturiksi siirtyi vuonna 1999. Pari voitti rallin maailmanmestaruuden Subaru-tallissa vuonna 2003. Mestaruuden jälkeen Mills toimi Solbergin kartturina tämän ajaessa Subarulla vuoteen 2008 ja siirtyi seuraavana vuonna Solbergin yksityistalliin jatkaen kartturina aina vuoteen 2010. Kyseisen vuoden kesäkuussa Mills ilmoitti lopettavansa uransa ja keskittyvänsä elämässä muihin asioihin. Viimeiset vuodet Solbergin yksityistallissa Mills toimi kartturina lähes palkatta, kun oli aiemmin Subaru-vuosinaan ansainnut noin puoli miljoonaa euroa kaudessa. Kaikkiaan Solberg ja Mills ajoivat yhdessä 152 rallia ja ottivat maailmanmestaruuden lisäksi 13 voittoa MM-ralleissa.


title: Phil Mills

text: Mills teki palasi kartanlukijan tehtäviin Elfyn Evansin rinnalla vuoden 2018 Korsikan rallissa.


title: Andien ryhmä

text: Andien ryhmä (Grupo Andino) on eteläamerikkalainen kauppajärjestö. Sen perustivat vuonna 1969 Bolivia, Chile, Kolumbia, Ecuador ja Peru. Vuonna 1973 Venezuela liittyi ryhmään. Chile erosi 1976 ja Peru vuonna 1992.


title: Käsiase ammattikäytössä

text: Käsiase ammattikäytössä on Jorma Jussilan kirjoittama ja Apali Oy:n vuonna 1997 kustantama ensimmäinen suomalainen käsiaseen ammattikäyttöä käsittelevä ohjekirja. Kirjan painoi Karisto Oy Hämeenlinnassa. (ISBN 952-5026-08-6).


title: Tuntosarvi

text: Tuntosarvi eli "antenni" on niveljalkaisilla etummaisimmassa jaokkeessa esiintyvä parillinen uloke, joka toimii aistinelimenä. Tuntosarvi saattaa aistia hajua, kosketusta, ilman liikettä, lämpöä tai värähtelyä.


title: Tuntosarvi

text: Kaikilla niveljalkaisilla on yksi pari tuntosarvia, paitsi äyriäisillä, joilla on kaksi, sekä leukakoukullisilla ja esihyönteisillä, joilla ei ole lainkaan.


title: Maastoajo

text: Maastoajo eli Off road on maastoautoilla harrastettavaa moottoriurheilua, jossa autokunnat yrittävät selvittää erilaisia ratoja maastoissa mahdollisimman vähillä virhepisteillä. Voittaja on se, jolla on kilpailun päättyessä vähiten virhepisteitä. Autokuntaan kuuluu kuljettaja ja apukuljettaja, ja molempien on oltava ajoneuvon sisällä sen liikkuessa erikoiskokeella.


title: Kongon tasavallan lippu

text: Kongon tasavallan lippu on Kongon tasavallan kansallistunnus. Se otettiin käyttöön 18. elokuuta 1958. Se korvattiin uudella vuonna 1970, mutta otettiin takaisin käyttöön 10. kesäkuuta 1991. Lipun värit ovat perinteiset panafrikkalaiset. Kongo oli viides maa, joka käytti näitä Etiopian lippuun pohjautuvia värejä.


title: Kongon tasavallan lippu

text: Vuosina 1970–1992 käytössä ollut lippu oli tehty Neuvostoliiton lipun tapaiseksi. Kuokka ja vasara olivat variaatio sirpistä ja vasarasta. Keltainen tähti kuvasi yksipuoluejärjestelmää ja punainen väri muun muassa antikolonialististen taistelijoiden vuodattamaa verta. Lippu poistui käytöstä uuden perustuslain myötä.


title: Jason Pominville

text: Jason John Pominville (s. 30. marraskuuta 1982 Repentigny, Quebec, Kanada) on Kanadassa syntynyt, Yhdysvaltain maajoukkuetta edustanut ammattilaisjääkiekkoilija, pelipaikaltaan oikea laitahyökkääjä. Hän edustaa NHL-seura Buffalo Sabresia.


title: Jason Pominville

text: Ennen ammattilaisuraansa Pominville kiekkoili vuodet 1999–2002 Shawinigan Cataractesissa juniorisarja LHJMQ:ssa. Hän ylitti sadan runkosarjapisteen rajan kahdella kaudella kolmesta täydestä. Kaudella 2000–2001 hän oli LHJMQ:n kymmenenneksi paras pistemies ja maalintekijä tehtyään 113 tehopistettä, 46 maalia ja 67 syöttöpistettä, 71:ssä runkosarjaottelussa ja kaudella 2001–2002 sarjan seitsemänneksi paras pistemies ja sen maalipörssin jaetulla toisella sijalla Matthew Lombardin kanssa tehtyään 121 tehopistettä, 57 maalia ja 64 syöttöpistettä, 66:ssa runkosarjaottelussa.


title: Jason Pominville

text: Shawiniganin sisäisissä piste- ja maalipörsseissä Pominville oli 2000–2001 sijalla kolme Dominic Forget'n ja Radim Vrbatan jälkeen ja 2001–2002 hän oli joukkueensa paras maalintekijä ja toiseksi paras pistemies 124 tehopistettä keränneen Jonathan Bellemarren jälkeen. Pominville pelasi LHJMQ-vuosinaan yhteensä 199 runkosarjaottelua, joissa hänelle kertyi 255 tehopistettä, 107 maalia ja 148 syöttöpistettä. Pudotuspeliotteluja hän pelasi 23, joissa hän teki 17 tehopistettä, kahdeksan maalia ja yhdeksän syöttöpistettä. Vuonna 2002 hänet palkittiin LHJMQ:n herrasmiespelaajan palkinnolla Trophée Frank J. Selkellä ja nimettiin LHJMQ:n ensimmäiseen ja Kanadan pääjunioriliigojen kattojärjestön (Canadian Hockey League) kolmanteen tähdistökentälliseen.


title: Jason Pominville

text: Buffalo Sabres varasi Pominvillen NHL:ään numerolla 55 toisella kierroksella. Hän aloitti ammattilaisuransa syksyllä 2002 Sabresin farmijoukkueessa Rochester Americansissa AHL:ssä. Hän pelasi ensimmäisellä AHL-kaudellaan 73 runkosarjaottelua, joissa teki 13 maalia ja antoi 21 maalisyöttöä. Myös seuraava kului pääosin AHL:ssä. Hän oli sarjan maalipörssin neljäs ja joukkueensa eniten maaleja sekä toiseksi eniten pisteitä tehnyt pelaaja tehtyään 66:ssa runkosarjaottelussa 34 maalia ja annettuaan 30 maalisyöttöä. Kevään 2004 AHL-pudotuspeleissä Pominville teki 16:ssa ottelussa 19 tehopistettä, yhdeksän maalia ja kymmenen syöttöpistettä, ja oli joukkueensa eniten pisteitä tehnyt pelaaja yhdessä Domenic Pittisin kanssa. Hän pelasi kauden 2003–2004 aikana myös yhdessä NHL-ottelussa, jossa jäi ilman tehomerkintöjä.


title: Jason Pominville

text: Kaudella 2004–2005, jolla NHL:ää ei pelattu työsulun vuoksi, Pominville oli Rochester Americansin kolmanneksi eniten pisteitä tehnyt pelaaja Chris Taylorin ja Thomas Vanekin jälkeen ja joukkueen toiseksi eniten maaleja tehnyt pelaaja 43 osumaa tehneen Vanekin jälkeen tehtyään 78:ssa runkosarjaottelussa 68 tehopistettä, 30 maalia ja 38 syöttöpistettä. Hän aloitti myös työsulun jälkeisen NHL-kauden 2005–2006 AHL:ssä, mutta oli 27. marraskuuta pelatusta ottelusta Washington Capitalsia vastaan alkaen mukana Sabresin NHL-miehistössä koko loppukauden. Ennen lopullista nostoa Sabres-miehistöön hän oli ollut 18:n ottelun jälkeen AHL:n paras maalintekijä 19:llä osumalla.


title: Jason Pominville

text: Pominville teki ensimmäisellä NHL-kaudellaan 30 tehopistettä 57:ssä runkosarjaottelussa, 18 maalia ja 12 syöttöpistettä, ja kymmenen tehopistettä 18:ssa pudotuspeliottelussa, viisi maalia ja viisi syöttöpistettä. Hän teki kevään 2006 pudotuspeleissä, joissa Sabres eteni itäisen konferenssin loppuotteluihin, Ottawa Senatorsia vastaan pelatun toisen kierroksen ottelusarjan voiton ratkaisseen maalin alivoimalla sarjan viidennen ottelun ollessa jatkoajalla. Kyseessä oli NHL-historian ensimmäinen kerta, kun pudotuspelisarja oli ratkennut jatkoajalla tehtyyn alivoimamaaliin. Aiemmin tuon vuoden pudotuspeleissä hän oli tehnyt hattutempun Philadelphia Flyersia vastaan pelatun ensimmäisen kierroksen ottelusarjan toisessa ottelussa.


title: Jason Pominville

text: Kaudella 2006–2007 Pominville oli Sabresin kolmanneksi paras maalintekijä Thomas Vanekin ja Chris Druryn jälkeen ja neljänneksi paras pistemies Daniel Brièren, Vanekin ja Druryn jälkeen tehtyään 34 maalia ja annettuaan yhtä monta maalisyöttöä. Sabres eteni toista vuotta peräkkäin konferenssinsa loppuotteluihin ja Pominville teki 16:ssa pudotuspeliottelussa neljä maalia ja kuusi syöttöpistettä, joilla oli joukkueensa kolmanneksi eniten pisteitä tehnyt pelaaja yhdessä Vanekin kanssa. Heitä enemmän pisteitä tekivät Brière ja Drury. Kaudella 2007–2008, Brièren ja Druryn jätettyä Sabresin vapaina agentteina kesällä 2007, Pominville oli keskimääräisellä jääajalla mitattuna toiseksi eniten vastuuta saanut Sabres-hyökkääjä Derek Royn jälkeen. Hän oli myös joukkueen toiseksi paras pistemies 81 pistettä tehneen Royn jälkeen tehtyään 80 pistettä, joukkueen kolmanneksi paras maalintekijä Vanekin ja Royn jälkeen tehtyään 27 maalia ja joukkueen sisäisen syöttöpörssin kärkinimi annettuaan 53 maalisyöttöä. NHL:n pistepörssissä Pominville sijoittui sijalle 19 ja syöttöpörssissä jaetulle sijalle 14.


title: Jason Pominville

text: Pominville nimettiin lokakuussa 2011, juuri ennen kauden 2011–2012 alkua, Sabresin vakituiseksi kapteeniksi. Hän oli toiminut kapteenina aiemmin kaksi kuukautta vuonna 2008, jolloin joukkueella oli käytössä kiertävä kapteenius. Pominville oli kaudella 2011–2012 joukkueensa paras pistemies ja maalintekijä tehtyään 73 tehopistettä, 30 maalia ja 43 syöttöpistettä, 82:ssa ottelussa. NHL-kauden 2012–2013 alku lykkääntyi työsulun vuoksi, jonka aikana hän pelasi Saksassa DEL-liigan Adler Mannheimissa. Huhtikuussa 2013 hän siirtyi juuri ennen kauden 2012–2013 siirtotakarajaa Minnesota Wildiin, joka antoi Sabresille vaihdossa maalivahti Matt Hackettin, hyökkääjä Johan Larssonin, ensimmäisen kierroksen varausvuoron ja toisen kierroksen varausvuoron . Wild sai kaupassa Pominvillen lisäksi neljännen kierroksen varausvuoron vuodelle 2014.


title: Jason Pominville

text: Vuoden 2017 kesäkuussa Pominville siirtyi takaisin Buffalo Sabresiin kaupoissa, jossa hänen lisäksi Marco Scandella ja neljännen kierroksen varaus siirtyi Wildista Buffalo Sabresiin vaihdossa Tyler Ennisiin, Marcus Folignoon ja kolmannen kierroksen varauksen.


title: Jason Pominville

text: Pominville syntyi ja varttui Kanadassa, mutta hänellä on myös Yhdysvaltain kansalaisuus, sillä hänen äitinsä syntyi Yhdysvalloissa. Hän pelasi ensimmäiset maaottelunsa jääkiekon maailmanmestaruuskilpailuissa 2008, joissa hän edusti Yhdysvaltoja.


title: Matfors

text: Matfors on taajama ja entinen kunta Pohjois-Ruotsissa. Se kuuluu nykyään Sundsvallin kuntaan Västernorrlandin läänissä ja Medelpadin historiallisessa maakunnassa. Matforsin taajama sijaitsee 15 km länteen Sundsvallin kaupungista E14-tien varrella. Taajaman asukasluku oli 3 201 vuoden 2010 lopussa.


title: Matfors

text: Matforsin kunta muodostettiin vuonna 1963 yhdistämällä entiset Attmarin ja Tunan maalaiskunnat. Uusi kunta otti nimensä Matforsin taajamasta. Uuden kunnan vaakuna oli yhdistelmä Attmarin ja Tunan vaakunoista. Sundsvallin kuntaan Matfors liitettiin vuonna 1974.


title: Tandja Mamadou

text: Tandja Mamadou (s. 1938) on nigeriläinen poliitikko ja maan presidentti vuodet 1999-2010. Hän on sotilasarvoltaan everstiluutnantti.


title: Tandja Mamadou

text: Mamadou toimi MNSD:n (National Movement of the Development Society) puheenjohtajana 1991–1999 ja osallistui puolueen ehdokkaana presidentinvaaleihin 1993 ja 1996 tulematta valituksi. Presidentin toimensa ohella Mamadou on myös toiminut länsi-Afrikan talousjärjestön ECOWASin puheenjohtajana 2005–2007. Vuoden 2004 vaaleissa hänet valittiin toiselle, ja lain mukaan viimeiselle kaudelleen.


title: Tandja Mamadou

text: Tandja Mamadou on etniseltä taustaltaan fulani ja kanuri ja on Nigerin historian ensimmäinen hausojen ja zarmojen ulkopuolelta tullut presidentti.


title: Tandja Mamadou

text: Ibrahim Baré Maïnassara oli tullut valtaan vuoden 1996 vaaleissa syrjäytettyään ensin sotilasvallankaappauksessa presidentti Mahamane Ousmanen. Huhtikuussa 1999 Baré murhattiin, ja valtaan astui Daouda Malam Wanké. Wankén johtama sotilasjuntta piti lupauksensa mukaisesti vapaat vaalit. Näissä Mamadou tuli valituksi ja astui virkaansa 22. joulukuuta 1999. Mamadou voitti entisen pääministerin Mahamadou Issoufoun saaden ensimmäisellä kierroksella 32 % ja toisella kierroksella 60 % äänistä.


title: Tandja Mamadou

text: Vuoden 2004 presidentinvaaleissa Mamadou sai ensimmäisellä kierroksella 40,7 % äänistä ja toisella kierroksella - jälleen vastaehdokkaanaan Mahamadou Issoufou - 65,5 %.


title: Tandja Mamadou

text:
Mamadou hajotti kansalliskokouksen toukokuussa 2009, koska perustuslakia säätävä kokous oli tuominnut Mamadoun kaavaileman kansanäänestyksen kolmannesta kaudestaan laittomaksi.
Kesäkuussa 2009 Mamadou ilmoitti ottavansa hätätilavaltuudet ja hallitsevansa presidentinasetuksilla.


title: Tandja Mamadou

text: Elokuussa 2009 järjestettiin kansanäänestys, jonka mukaan Mamadou sai olla vallassa vielä kolme vuotta, kun hänen virallinen kautensa päättyi joulukuussa. Perustuslakituomioistuin tuomitsi äänestyksen lainvastaiseksi.


title: Tandja Mamadou

text: 18. helmikuuta 2010 armeija aloitti vallankaappauksen Tandjia vastaan. Diplomaattilähteiden mukaan hänet pidätettiin.


title: Fred Anton Maier

text: Fred Anton Maier (15. joulukuuta 1938 Nøtterøy – 9. kesäkuuta 2015) oli norjalainen pikaluistelija, joka oli 1960-luvulla maailman parhaita pitkien matkojen luistelijoita.


title: Fred Anton Maier

text: Ensimmäiset arvokisamitalinsa Maier saavutti Innsbruckin talviolympialaisista 1964, missä hän oli 10 000 metrillä hopealla ja 5 000 metrillä pronssilla. Ajan mittaan Maier kehittyi myös lyhyemmillä matkoilla ja kykeni huippusuorituksiin yleiskilpailuissa. Jo vuonna 1967 hän saavutti pronssia MM-kisoista, mutta hänen paras kautensa oli 1968, jolloin hän voitti maailmanmestaruuden, Euroopan-mestaruuden ja Grenoblen olympialaisissa 5 000 metrin kultamitalin ja 10 000 metrin hopeamitalin.


title: Fred Anton Maier

text: Uransa aikana Maier teki kaikkiaan 11 maailmanennätystä, joista neljä 10 000 metrillä. Hän oli myös hyvä pyöräilijä ja saavutti vuosina 1957 ja 1967 Norjan-mestaruuspronssia aika-ajoista. Vuonna 1967 hänelle myönnettiin Egebergs Ærespris -palkinto ja vuonna 1968 Oscar Mathisen -palkinto.


title: Luettelo pankeista

text:
Tämä on luettelo pankeista.
Central Bank of Somalia
Source: Bank of Uganda : http://www.bou.or.ug/Financial.htm
Katso myös artikkeli: Luettelo Kanadan pankeista.


title: Luettelo pankeista

text: Katso Luettelo Yhdysvaltojen pankeista.


title: Luettelo pankeista

text:
"Katso Luettelo Etelä-Korean pankeista"Kiinan neljä suurta pankkia:
"Katso Luettelo Hongkongin pankeista."


title: Luettelo pankeista

text:
"Katso Luettelo Singaporen pankeista"Qualifying Full Bank"Katso Luettelo Turkin pankeista".
The banks actively used by public:
more information can be found at diplobel.us
"Inter alia":


title: Luettelo pankeista

text:
Kattava luettelo Ranskassa toimivista pankeista osoitteessa FBF website
Katso Luettelo Saksan pankeista
Lähde: Finanssivalvonta: Valvottavat: Talletuspankit (3.3.2014)


title: Superyhtye

text: Superyhtye on musiikkiyhtye, jonka jäsenet ovat jo aiemmin saavuttaneet arvostusta tai menestystä muissa yhtyeissä tai yksittäisinä artisteina. Suomessa ilmiö ei ole koskaan ollut kovinkaan yleinen, mutta maailmalla superkokoonpanoja esiintyy paljon, useimmiten progressiivisen rockin piirissä. Termi sai nimensä vuoden 1968 albumin "Super Session" mukaan. Sillä soittivat Al Kooper, Mike Bloomfield ja Stephen Stills. Kokoonpano Crosby, Stills and Nash (myöhemmin Crosby, Stills, Nash and Young) oli yksi varhainen esimerkki superyhtyeestä, jäsenet olivat kaikki saavuttaneet suosiota aiemmissa yhtyeissään (The Byrds, Buffalo Springfield ja The Hollies).


title: Superyhtye

text: Termiä käytetään toisinaan myös vapaammin kuvaamaan yhtyeitä, jotka ovat myyneet paljon levyjä ja ovat saavuttaneet kuuluisuutta riippumatta jäsenten aiemmasta suosiosta. Näin oli erityisesti Creamin kohdalla (jonka kaikki jäsenet olivat arvostettuja muusikoita, mutta Eric Clapton oli ainoa laajasti tunnettu jäsen). Termi varsinaisesti kuitenkin viittaa yhtyeen muotoon eikä sen saavutuksiin. Superyhtye-nimitystä ei myöskään yleensä käytetä yhtyeistä, jonka yksittäiset jäsenet ovat saavuttaneet kuuluisuutta yhtyeen perustamisen jälkeen vaikkakin esimerkiksi Genesiksestä ja Yesistä on joskus nimeä käytetty.


title: Superyhtye

text: Superyhtyeet (termin tiukimman määrityksen mukaisena) ovat usein lyhytikäisiä, monesti niiden ura kestää vain albumin tai kaksi. Usein superyhtyeet ovat myös sivuprojekteja, joiden ei ole tarkoituskaan olla pysyviä.


title: Promenadikeskus

text: Promenadikeskus on Porin kaupungin keskustassa, pää- ja kävelykatu Yrjönkadun varrella sijaitseva kulttuuri- ja tapahtumakeskus. Se on valmistunut vuonna 1999 arkkitehtitoimisto Küttner Ky:n suunnittelemana. Rakennus sisältää muun muassa konsertti- ja kokouskäyttöön soveltuvan monitoimisalin, joka on mitoitettu noin 700 hengelle, sekä viisi elokuvateatterisalia. Sen katutasossa sijaitsee myös kahvila, baari/ravintola ja Porin kaupungin yhteispalvelupiste Hööveli.


title: Promenadikeskus

text: Finnkinon hallinnoimat elokuvateatterisalia vetävät yhteensä noin 670 henkeä. Suurin yksittäinen sali on Promenadi 1, jossa on sekä suuruinen laajakangas. Kaikki salit on varustettu Dolby Digital- ja digitaalisella SDDS-tekniikalla.


title: Promenadikeskus

text: Euroopan unioni tuki keskuksen rakentamista 11,5 miljoonalla Suomen markalla. Porin kaupungin nettokustannuksiksi tämän jälkeen jäi 15 miljoonaa markkaa.


title: Sanoma Entertainment

text: Sanoma Entertainment Oy (syyskuuhun 2008 SWelcom Oy) oli suomalaisen Sanoma-konsernin sähköisen viestinnän liiketoimintaryhmä. Vuoden 2014 alussa Sanoma Entertainment Finland Oy, Sanoma Magazines Finland Oy ja Sanoma News Oy yhdistyivät Sanoma Media Finland Oy:ksi.


title: Sanoma Entertainment

text: Sanoma Entertainmentin liiketoimintayksiköt olivat:


title: Sanoma Entertainment

text: Vuoden 2007 alussa toimintansa käynnistivät kaksi radiokanavaa. Radio Rock keskittyy rock-musiikkiin ja sen ilmiöihin, ja Radio Aalto on lifestyle-tyyppinen, puolivaltakunnallinen radioasema, jonka kuuntelijat ovat suurimmaksi osaksi kaupunkilaisia. Kesäkuussa 2012 yhtiö osti enemmistöosuuden Metroradio Finland Oy:stä ja samalla yhtiön omistukseen siirtyi kolme radiokanavaa, Metro FM, Groove FM ja Radio SuomiPOP. Yrityskauppa saatettiin päätökseen 1. kesäkuuta, jolloin ostetut toiminnot siirtyivät Nelonen Medialle.


title: Sanoma Entertainment

text: Nelonen Media käynnisti helmikuussa 2007 mainosrahoitteisen digi-tv-kanava Jimin ja syyskuussa 2007 maksullisen, elokuvia ja tv-sarjoja esittävän KinoTV-kanavan.


title: Sanoma Entertainment

text: Elokuussa 2007 yhtiö hankki enemmistöosuuden Suomen Urheilutelevisio Oy:stä, jonka mainosrahoitteinen Urheilukanava ja maksullinen Urheilu+kanava liitettiin myös Nelonen Median kanavavalikoimaan.


title: Sanoma Entertainment

text: Yhtiön liikevaihto vuonna 2008 oli 157,1 miljoonaa euroa, jossa oli kasvua edellisvuodesta 7,6 %. Yhtiö työllisti keskimäärin 526 henkilöä.


title: Sanoma Entertainment

text: Liiketoimintaryhmän emoyhtiön Sanoma Entertainmentin toimitusjohtaja oli Anu Nissinen ja hallituksen puheenjohtaja Hannu Syrjänen.


title: Sanoma Entertainment

text: DNA Oy oli sopinut Sanoman kanssa Sanoma Entertainment -liiketoimintaryhmään kuuluvan Welhon liiketoiminnan ostamisesta. Kaupan toteutumisen ehtona oli kilpailuviranomaisten ja valtioneuvoston hyväksynnät. DNA:n ja Sanoman välinen sopimus Welhon liiketoiminnan myymisestä DNA:lle astui voimaan 30. kesäkuuta 2010.


title: Ammatilliset tutkinnot

text: Ammatillinen koulutus on kokonaisuus, johon kuuluu ammatillinen peruskoulutus ja ammatillinen lisäkoulutus sekä oppisopimuskoulutus. Ammatilliset tutkinnot ovat tärkeä osa ammatillisen koulutuksen kokonaisuutta. Valmistelussa on merkittävä uudistus ammatillisen koulutuksen reformi, joka koskee koko ammatillisen koulutuksen järjestelmää.


title: Ammatilliset tutkinnot

text: Ammatillisen tutkintojärjestelmän tutkinnot ovat perustutkinto, ammattitutkinto ja erikoisammattitutkinto. Ammatillisen perustutkinnon voi suorittaa ammatillisessa oppilaitoksessa, oppisopimuskoulutuksessa tai työvoimakoulutuksessa. Ammatillisen perustutkinnon voi suorittaa myös näyttötutkintona.


title: Ammatilliset tutkinnot

text: Ammattitutkinto ja erikoisammattitutkinto suoritetaan aina näyttötutkintona. Osaamista niitä varten voi hankkia joko valmistavassa koulutuksessa tai oppisopimuskoulutuksessa. Näyttötutkinto on osaamisen hankkimistavasta riippumaton tapa suorittaa tutkinto. Osaaminen voi olla hankittu esimerkiksi koulutuksessa, työssä tai harrastuksissa.


title: Ammatilliset tutkinnot

text: Ammatillisen perustutkinnon koulutus järjestetään joko kolmivuotisena ammatillisena koulutuksena ammatillisessa oppilaitoksessa (ns. nuorisoasteen koulutus) tai tutkintoon valmentavana aikuiskoulutuksena. Aikuiskoulutuksessa ammatillinen osaaminen osoitetaan näyttötutkintona.


title: Ammatilliset tutkinnot

text: Ammatillisissa perustutkinnoissa osoitetaan ammattitaidon saavuttamisen ja alalle työllistymisen edellyttämät tiedot ja taidot. Ammatilliset perustutkinnot voi suorittaa joko näyttötutkintona tai nuorten opetussuunnitelmiin perustuvana koulutuksena. Suoritustavasta riippumatta tutkinnot vastaavat toisiaan.


title: Ammatilliset tutkinnot

text: Kaikkien ammatillisten perustutkintojen laajuus on koulutuksena suoritettaessa 180 osaamispistettä (osp) eli kolme vuotta. Näyttötutkinnoissa opiskeluun tarvittava aika on yleisesti huomattavasti lyhyempi, koska aikaisempi osaaminen otetaan täysimääräisesti huomioon henkilökohtaista oppimissuunnitelmaa laadittaessa. Ammatilliset perustutkinnot on arvioitu 1.1.2018 lähtien arvosanoin 1-5. Ennen vuotta 2018 oli käytössä arviointiasteikko 1-3.


title: Ammatilliset tutkinnot

text: Ammatti- ja erikoisammattitutkinnot tehdään aina näyttötutkintoina, eli osaaminen osoitetaan alan työtehtävissä. Arviointi tehdään asteikolla hyväksytty - hylätty.


title: Ammatilliset tutkinnot

text: Ammattitutkinnossa osoitetaan tietyn alan ammattityöntekijän taitojen hallinta. Tyypillinen tehtävänimike on alalla käytettävä ammattimiehen titteli, esimerkiksi "sähköasentaja", "veneenrakentaja". Kulttuurin alalla käytetään usein myös kisälli-sanaan päättyviä nimikkeitä.


title: Ammatilliset tutkinnot

text: Erikoisammattitutkinnossa osoitetaan puolestaan alan vaativimpien työtehtävien hallinta. Tehtävänimike on yleensä muotoa, joka tuo esille työntekijän hyvän ammattitaidon, esimerkiksi "sähköyliasentaja", "venemestari". Usein erikoisammattitutkintojen tarkoituksena on pätevöittää henkilö työnjohtotehtäviin. Tällöin erikoisammattitutkinnoilla pyritään korvaamaan vanhat opistoasteen tutkinnot.


title: Ammatilliset tutkinnot

text: Ammatti- ja erikoisammattitutkinnoilla (esim. Myynnin ammattitutkinto, Taloushallinnon erikoisammattitutkinto) ei ole sellaisia lyhyempiä tutkintonimikkeitä kuten ammatillisilla perustutkinnoilla: esim. merkonomi (liiketalouden perustutkinto) ja lähihoitaja (sosiaali- ja terveysalan perustutkinto).


title: Ammatilliset tutkinnot

text: Ammatti- ja erikoisammattitutkintojen koulutus järjestetään tutkintoon valmistavana koulutuksen tai oppisopimuskoulutuksena ammatillisissa oppilaitoksissa ja aikuiskoulutuskeskuksissa. Osaaminen osoitetaan aina näyttötutkintona, joka on osaamisen hankintatavasta riippumaton ja kaikille avoin tilaisuus näyttää ammatillinen osaaminen ja pätevöityä ammattiin. Näyttötutkinnon sisällön määrittää Opetushallitus.


title: Ammatilliset tutkinnot

text: Jokaiseen ammatilliseen perustutkintoon, ammattitutkintoon ja erikoisammattitutkintoon on laadittu Opetushallituksessa tutkinnon perusteet, joissa määritellään tutkinnossa vaadittava ammattitaito, tutkinnon osat ja mahdollisesti niistä muodostuvat osaamisalat, ammattitaidon osoittamistavat sekä tutkinnon arvioinnin yleiset perusteet.


title: Ammatilliset tutkinnot

text: Näyttötutkintona tai ammatillisissa oppilaitoksissa suoritettu laajuudeltaan vähintään kolmivuotinen ammatillinen perustutkinto tai sitä vastaavat aiemmat ammatilliset opinnot (opetussuunnitelmapohjaiset opinnot) antavat yleisen kelpoisuuden hakea ammattikorkeakoulu- ja yliopisto-opintoihin. Myös ammatti- ja erikoisammattitutkinto antavat yleisen kelpoisuuden korkeakouluopintoihin.


title: Oikorata

text: Oikoradalla tarkoitetaan rautatieosuutta, joka on rakennettu lyhentämään aiemmin rakennetun runkorataverkon aiheuttamia pitkiä matkoja sekä helpottamaan kapasiteettiongelmia eli parantamaan rataverkon liikenteenvälityskykyä. Oikorata rakennetaan lyhentämään junamatkan pituutta, helpottamaan ruuhkaisten risteysasemien liikennettä ja siten lyhentämään matkustusaikoja.


title: Oikorata

text: Suomessa on toteutettu kaksi varsinaista oikorataprojektia: Tampereen–Parkanon–Seinäjoen oikorata rakennettiin helpottamaan Haapamäen risteysaseman ruuhkia, sekä Keravan–Lahden oikorata, joka rakennettiin lyhentämään matkustusaikoja pääkaupunkiseudulta Itä-Suomen suuntaan, helpottamaan Riihimäen risteysaseman ruuhkia sekä parantamaan junaliikenteen sujuvuutta Helsingistä pohjoiseen johtavalla pääradalla.


title: Haapajärven rautatieasema

text: Haapajärven rautatieasema () on rautatieasema Suomen rataverkolla, rataosalla . Haapajärven kaupungissa sijaitseva liikennepaikka avattiin liikenteelle vuonna 1925, kun rataosuus Pyhäsalmi–Haapajärvi valmistui. Samana vuonna valmistui myös rataosuus Haapajärvi–Ylivieska. Risteysasema Haapajärvestä tuli vuonna 1954, kun rataosan ensimmäinen osuus Haapajärvi–Muuras valmistui.


title: Haapajärven rautatieasema

text: Nykyisin Haapajärven asemalla on sekä henkilö- että tavaraliikennettä. Asemalla pysähtyvät kaikki henkilöjunat, ja aseman ympäristössä on rautatien kuljetuspalveluja käyttäviä yrityksiä.


title: Haapajärven rautatieasema

text:
Asemalla on Siemens DrS-asetinlaite, joka on siirretty rataosan Mipron valmistamaan kauko-ohjaukseen. Asemalla on rataosan muista liikennepaikoista poiketen myös lähtöopastimet.
Vastaavia paikkoja muilla rataosilla ovat esimerkiksi Murtomäki ja Varkaus. Näistä Murtomäessä asetinlaite on uusittu lähtöopastimineen, Varkaudessa on samanlainen DrS-releasetinlaite Mipron kauko-ohjauksessa.


title: Haapajärven rautatieasema

text: Nykyisin liikenteenohjaustoiminnot Haapajärvellä hoidetaan kaukokäytöllä Ylivieskan asemalta käsin. Asemalla ei ole lipunmyyntiä.


title: Simienin kansallispuisto

text: Simienin kansallispuisto on Pohjois-Etiopiassa, Simienin vuoristossa sijaitseva suojelualue. Kansallispuisto perustettiin vuonna 1967 ja sen pinta-ala on 412 neliökilometriä. Osa kansallispuistosta (136 km²) nimettiin vuonna 1978 Unescon maailmanperintökohteeksi. Alue oli yksi Unescon ensimmäisistä maailmanperintökohteista. Kotoperäisten lajien kantojen voimakkaan pienenemisen vuoksi se lisättiin vuonna 1996 myös Unescon uhattujen kohteiden listalle.


title: Simienin kansallispuisto

text: Kansallispuisto sijaitsee Amharan osavaltiossa, noin 150 kilometriä Gondarista koilliseen ja noin 200 kilometriä Aksumista lounaaseen. Puisto sijaitsee 2 800–4 500 metrin korkeudessa. Puiston alueella on Etiopian korkein vuori, Ras Dashen (4 550 m mpy.).


title: Simienin kansallispuisto

text: Puistoon järjestetään opastettuja 3–10 päivän vaellusmatkoja. Lähtöpaikkana on muun muassa Debarkin kaupunki Gondar–Aksum-valtatien varrella.


title: Simienin kansallispuisto

text: Kansallispuistossa elää useita eläinlajeja, kuten alueelle tyypillinen etiopiansusi, tselada eli etiopianpaviaani ja etiopianvuorikauris.


title: Northrop Frye

text: Herman Northrop Frye, CC, (14. heinäkuuta 1912 Sherbrooke – 23. tammikuuta 1991 Toronto) oli kanadalainen kirjallisuuskriitikko ja -teoreetikko. Hän oli alallaan yksi 1900-luvun merkittävimpiä hahmoja.


title: Northrop Frye

text: Frye syntyi Sherbrookessa Quebecissä, mutta varttui Monctonissa New Brunswickissa. Hän aloitti opintonsa Toronton yliopiston Victoria Collegessa ja siirtyi myöhemmin lukemaan teologiaa Emmanuel Collegeen, minkä jälkeen hänet vihittiin Kanadan kirkon papiksi. Pappisvihkimyksen jälkeen hän opiskeli vielä Englannissa Oxfordin yliopiston Merton Collegessa ja palasi sitten Victoria Collegeen.


title: Northrop Frye

text: Kansainvälistä kuuluisuutta Frey ansaitsi vuonna 1947 julkaistulla ensiteoksellaan "Fearful Symmetry", jossa hän selvitti William Blaken väärinymmärrettyä runoutta ja löysi metaforisia viittauksia John Miltonin "Kadotettuun paratiisiin" ja "Raamattuun". Hänen maineensa perustuu kuitenkin paljolti teokseen "Anatomy of Criticism" (1957), joka on yksi tärkeimpiä 1900-luvulla julkaistuja kirjallisuusteoriaa koskevia teoksia.


title: Northrop Frye

text: Northrop vaikutti muun muassa Harold Bloomin ajatteluun.


title: Joseph Campbell

text: Joseph Campbell (26. maaliskuuta 1904 – 30. lokakuuta 1987) oli yhdysvaltalainen professori ja kirjailija, joka tunnetaan parhaiten työstään mytologian ja vertailevan uskontotieteen alueilla.


title: Joseph Campbell

text: Campbellin tunnetuin kirja "Sankarin tuhannet kasvot" ("The Hero With a Thousand Faces", 1949, suomennettu 1990) käsittelee eri kulttuureissa toistuvaa sankarin matkan teemaa, ns. monomyyttiä. Hänen neliosainen teossarjansa "The Masks of God" käsittelee mytologiaa eri puolilla maailmaa. Campbell työskenteli Bill Moyersin kanssa tehdessään PBS:n sarjaa "The Power of Myth". He myös julkaisivat sarjaan pohjautuneen samannimisen kirjan.


title: Joseph Campbell

text: Campbellin mielestä uskonnolliset symbolit tulisi tulkita mytologisiksi kuviksi eikä historiallisiksi faktoiksi, jolloin symboleissa voidaan nähdä syvempiä merkityksiä. Campbellin mukaan "monomyytti" on myyttinen peruskertomus, joka toistuu eri kulttuureissa erilaisina variaatioina, mutta kuitenkin perustaltaan samana. Ajatus monomyytistä muistuttaa jonkin verran Jungin teoriaa arkkityypeistä.


title: Joseph Campbell

text: Campbellillä on ollut suuri vaikutus tieteiskirjallisuuteen, fantasiakirjallisuuteen ja tieteiselokuviin. George Lucas on kertonut, että "Tähtien sodan" perusideat perustuivat Campbellin teosten esittämiin ajatuksiin. Käsikirjoittaja Christopher Vogler on kirjoittanut Campbellin teorioita soveltavan teoksen "The Writer's Journey: Mythic Structure For Writers", joka puolestaan on vaikuttanut useiden elokuvien käsikirjoituksiin, mm. "Leijonakuninkaaseen" ja "Matrix"-trilogiaan.


title: Joseph Campbell

text: Campbellin kriitikoihin kuuluvat mm. Robert Segal, joka on kirjoittanut esseen "The Romantic Appeal of Joseph Campbell", sekä kulttuurikriitikko Camille Paglia, joka syyttää Campbellia "imelyydestä ja huonosta tutkimustyöstä" ja harhaanjohtavasta vaikutuksesta yhdysvaltalaiseen feminismiin.


title: Qana

text: Qana (قـانـا) on kylä Etelä-Libanonissa, 10 kilometriä Tyroksen kaupungista kaakkoon ja 12 kilometriä Israelin rajalta pohjoiseen. Kylässä on noin 10 000 asukasta, joista suurin osa on šiiamuslimeita, mutta siellä asuu myös pieni kristittyjen yhteisö.


title: Qana

text: Jeesuksen kerrotaan tehneen Johanneksen evankeliumissa mainitun ensimmäisen ihmetekonsa, veden muuttamisen viiniksi, Kaanaan kylässä Galileassa pidetyissä häissä. Jotkut Libanonin kristityt väittävät Qanan olevan evankeliumissa mainittu paikka, vaikka tätä pidetäänkin nykytutkimuksen valossa epätodennäköisenä. 700-luvulta peräisin oleva perinnetieto yhdistää Kaanaan kylän nykyiseen Kefr' Kennan kylään, joka sijaitsee seitsemän kilometriä Nasaretista, Jeesuksen kotipaikasta, pohjoiseen. Uudempi tutkimus ehdottaa todennäköisemmiksi ihmeen tekopaikoiksi raunioitunutta Kenet-al-Jalilin kylää Kefr' Kennasta yhdeksän kilometriä pohjoiseen, tai vielä lähempänä Nasaretia sijaitsevaa Ain Kanaa.


title: Qana

text: Vuonna 1994 Nabih Berri, Libanonin parlamentin puhemies ja sekulaarin šiialaisen Amal-liikkeen johtaja, halusi perustaa kristillisen temppelin Qanassa sijaitsevaan luolaan houkutellakseen paikalle turisteja ja pyhiinvaeltajia. Hallitus lähetti Qanaan sadan miehen sotilaskomppanian estääkseen mahdolliset uskonnolliset mellakat. Ehdotus otettiin uudelleen esille vuonna 1999.


title: Qana

text: Qana tunnetaan kansainvälisesti kahdesta Israelin Hizbollahia vastaan tekemästä iskusta, joista on seurannut monia siviiliuhreja:


title: JSON

text: JSON () on yksinkertainen avoimen standardin tiedostomuoto tiedonvälitykseen. Nimestään ja JavaScript-perustastaan huolimatta JSON on JavaScriptistä riippumaton. JSONin Internet media type on application/json ja sen tiedostopääte .json.


title: JSON

text: Esimerkki yksinkertaisesta JSON-tiedostosta:


title: Karjaan rautatieasema

text:
Karjaan rautatieasema (, ) on rautatieasema Suomen rataverkolla Karjaalla Raaseporin kaupungissa Uudenmaan maakunnassa. Liikennepaikka sijaitsee rataosalla , jossa sen kanssa risteävät rataosuudet ja . Rautatieaseman sijainti on ratakilometrillä 87 Helsingin päärautatieasemalta, ja siellä pysähtyvät kaikki Helsinki–Turku-väliä liikennöivät henkilöjunat lukuun ottamatta junia S 975 ja S 976. Karjaan rautatieasemalta lähtee kolme linja-autovuoroa Kirkkonummelle päivässä arkisin klo 6.33, 12.33 ja 16.33 ja yksi Y-junavuoro Helsinkiin arkisin klo 5.33. Asemalla on myös tavaraliikennettä.
Karjaan rautatieasema perustettiin alun perin Hangon–Hyvinkään rautatietä varten, ja se otettiin käyttöön 1873. Muutamia vuosia myöhemmin tappiolliseksi osoittautunut toiminta aiheutti rautatieyhtiön siirtymisen valtion omistukseen.


title: Karjaan rautatieasema

text: Risteysasema Karjaasta tuli vuonna 1899, kun rataosuus Karjaa–Turku avattiin liikenteelle. Rataosuus Karjaa–Pasila avattiin liikenteelle 1903.


title: Kaviengin lentoasema

text: Kaviengin lentoasema on lentoasema Uuden-Irlannin maakunnassa Papua-Uudessa-Guineassa. Se sijaitsee noin kilometrin päässä Kaviengin kaupungin keskustasta.


title: Kaviengin lentoasema

text: Japanilaiset rakensivat Kaviengin lentoaseman lentotukikohdakseen. Lentokentän kiitotie on 1 704 metriä pitkä.


title: Jaakko I (Skotlanti)

text: Jaakko I (10. joulukuuta 1394 – 21. helmikuuta 1437) oli Skotlannin kuningas 4. huhtikuuta 1406 lähtien halliten kuolemaansa saakka. Vuosina 1406–1424 hänen kuninkuutensa oli kuitenkin vain nimellistä.


title: Jaakko I (Skotlanti)

text: Jaakko oli Robert III:n ja Anabella Drummondin poika. Vuonna 1402 Jaakon isoveli David nääntyi hengiltä vankeudessa Falklandissa. Ennen Robert III:n kuolemaa vuonna 1406 Jaakko lähetettiin Ranskaan turvaan.


title: Jaakko I (Skotlanti)

text: Matkalla Ranskaan englantilaiset kaappasivat nuoren prinssin ja luovuttivat tämän Henrik IV:lle, joka vangitsi Jaakon ja vaati lunnaita vapauttamista vastaan. Rikhard III:n väitetään kuolleen suruun poikansa vangitsemisen takia. Jaakon setä, Albanyn herttua Robert Stuart, nousi sijaishallitsijaksi eikä pitänyt kiirettä Jaakon vapauttamisessa, vaikka turvasi oman poikansa Murdoch Stuartin vapautuksen. Seuraavat 18 vuotta Jaakkoa pidettiin vankina Englannissa. Henrik IV piti Jaakkoa vangittuna Windsorin linnassa, mutta tarjosi tälle myös koulutusta.


title: Jaakko I (Skotlanti)

text: Jaakon sedän kuoltua vuonna 1420 skotit maksoivat viimeinkin 40 000 punnan lunnaat ja Jaakko palasi Skotlantiin vuonna 1424. Mukanaan hänellä oli Joan Beaufort, Henrik VI:n serkku, johon hän oli tutustunut vankeutensa aikana. Pari avioitui Lontoossa 2. helmikuuta 1423. Heille syntyi kahdeksan lasta, mukaan lukien tuleva kuningas Jaakko II sekä tytär Margareta, josta tuli Ranskan kuninkaan Ludvig XI:n puoliso.


title: Jaakko I (Skotlanti)

text: Virallisesti Jaakko kruunattiin toukokuussa 1424 Sconen linnassa, Perthshiressa. Välittömästi kruunauksen jälkeen hän otti vallan ohjat tiukasti käsiinsä. Hän teloitti Albanyn perheen, joka oli aikaisemmin evännyt hänen valtaannousunsa. Albanyn herttua Murdoch ja kaksi tämän poikaa teloitettiin 24. toukokuuta 1425 Stirlingissä.


title: Jaakko I (Skotlanti)

text: Jaakko saavutti hallituskautenaan useita talouteen ja lainsäädäntöön liittyviä uudistuksia. Hän muun muassa teki Skotlannin rahasta vaihdettavan vain Skotlannin omilla rajoilla ja pystyi näin hallitsemaan maansa rahaliikennettä. Hän yritti myös uudistaa Skotlannin parlamenttia englantilaisemman mallin mukaisesti. Ulkopolitiikassa hän uudisti sopimuksen ("Auld Alliance") Ranskan kanssa vuonna 1428, pitäen näin Englannin edelleen yhteisenä vastustajana.


title: Jaakko I (Skotlanti)

text: Jotkut uudistuksista kuitenkaan eivät miellyttäneen kaikkia ja Jaakon hallituskauden loppupuolella alettiin jo kritisoida hänen oikeuttaan kruunuun. Perusteena tälle oli se, että Jaakon isoisä Robert II oli ollut naimisissa kahdesti ja molemmista liitoista oli jälkeläisiä. Ensimmäisen avioliiton laillisuudesta kiisteltiin, ja Jaakko oli syntynyt juuri tästä liitosta. Ensimmäisen ja toisen liiton jälkeläiset kävivät kiivasta kamppailua siitä, kenelle kruunu todellisuudessa kuuluu. Konkreettisesti toimiin ryhdyttiin, kun Robert Graham johtama ryhmä skotteja salamurhasi Jaakon 21. helmikuuta 1437 Perthin dominikaaniluostarissa. Maaliskuussa seurasi joukko salamurhaan osallistuneiden teloituksia. Surmansa saivat ainakin Jaakon setä Walter Stuart ja tämän pojanpoika Robert, jotka molemmat periytyivät Robert II:n toisesta avioliitosta.


title: Sanguma

text: Sanguma oli vuosina 1977–1980 toiminut papuauusiguinealainen maailmanmusiikkiyhtye. Sen musiikissa käytettiin myös länsimaisia soittimia, ja se oli yksi varhaisimmista papuauusiguinealaisista yhtyeistä, joilla oli kansainvälinen ura.


title: Sanguma

text: Sanguma esiintyi South Pacific Festival of Artsilla 1980.


title: Kaanan häät

text: Kaanan kylässä vietetyt häät oli Johanneksen evankeliumissa mainittu tilanne, jossa Jeesus teki ensimmäisen ihmetekonsa, muutti veden viiniksi, kun sulhasen tilaisuuteen tuoma viini oli päässyt loppumaan.


title: Kaanan häät

text: 700-luvulta peräisin oleva perinnetieto yhdistää Kaanan kylän nykyiseen Kefr' Kennan kylään 7 kilometriä Nasaretista, Jeesuksen kotipaikasta, pohjoiseen. Uudempi tutkimus ehdottaa myös raunioitunutta Kenet-al-Jalilin kylää edellisestä 9 kilometriä pohjoiseen, tai vielä lähempänä Nasaretia sijaitsevaa Ain Kanaa, paikoiksi, jotka on saatettu Raamatussa mainita. Libanonilainen Qanan kylä on nykytutkimuksen valossa epätodennäköinen ihmeen tekopaikka, mutta monet libanonilaiset kristityt uskovat ihmeen tapahtuneen juuri siellä.


title: Kvassi

text: Kvassi () on perinteinen venäläinen, läheisesti kotikaljaa muistuttava janojuoma, jota tehdään käyttämällä viljasta, yleensä rukiista, tai ruisleivästä. Sen alkoholipitoisuus on melko matala, korkeintaan 2,2 prosenttia, minkä takia kvassia ei Venäjällä luokitella alkoholijuomaksi.


title: Kvassi

text: Kvassia juodaan erityisesti Valko-Venäjällä, Venäjällä ja Ukrainassa, joiden kaupungeissa on varsinkin kesäisin kadulla kvassin myyjiä. Myös Baltian maissa valmistetaan ja myydään kvassia. Suomessa kvassia on myyty A. Le Coq -tuotemerkillä.


title: Salisburyn katedraali

text: Salisburyn katedraali on anglikaaninen tuomiokirkko Salisburyssa, Englannissa. Katedraali on monin tavoin merkittävä rakennus. Sen kirkontorni on korkein Yhdistyneessä kuningaskunnassa ja kirkossa on yksi neljästä säilyneestä Magna Cartan kopiosta.


title: Salisburyn katedraali

text: Katedraalin rakennustyöt aloitettiin vuonna 1220. Vuonna 1258 valmistuivat sen keskilaiva, poikkilaiva ja kuori. Läntinen pääty valmistui 1265, pylväskäytävät ja tuomiokapituli vuonna 1280. Koska katedraali pystytettiin melko nopeasti, se edustaa vain yhtä tyylisuuntaa, Early Englishiä. Torni ja sen huippu, joka ylsi 123 metriin, rakennettiin vasta myöhemmin vuonna 1320.